
ISTORINĖ APŽVALGA 


1. LIETUVIŲ KATALIKŲ MOKSLO AKADEMIJOS TAPATYBĖ 


1922 m. įkurta Lietuvių katalikų mokslo akademija (LKMA)! remiasi gilia 
europietiška akademijos tradicija, siekiančia Antikos laikus: pirmoji tokia 
struktūra siejama su Platonu, Akademo vardu pavadintame miškelyje Atė- 
nų pakraštyje įkūrusiu mokymo ir studijų instituciją, kurioje mokslo tiesos 
ieškota draugiškoje atmosferoje, diskusijų ir dialogo būdu. Platono įsteig- 
ta akademija buvo visų universitetų ir mokslinių tyrimų centrų provaiz- 
dis. Nemaža mokslinių draugijų, neretai vadintų ir akademijomis, įsikūrė 
Renesanso epochoje. Garsėjo akademijos Florencijoje (Accademia del Cimen- 
to) ir Romoje (Accademia dei Lincei). XVI-XVII a. būta apie 1000 akademijų 
tipo mokslo draugijų. Tuo metu tai buvo labiau humanitarinio pobūdžio 
institucijos, skirtos daugiau literatūrai, menui nei mokslui šiuolaikine pras- 
me. Akademijos neretai susiformuodavo iš nedidelių mokslu besidominčių 
žmonių grupių, turėjusių tikslus, kurių negalėjo pasiekti oficialiose mokslo 
institucijose. Taip 1660 m. gimė Londono karališkoji draugija, kurios nariai 


!LKMA jau turi nemenką istoriografiją. Bene pirmasis LKMA reikšmę lietuvių katali- 
kų visuomenei pabandė įvertinti Juozas Eretas (Juozas Eretas, Katalikai ir mokslas, Kaunas, 
1935; Juozas Eretas, „Dvi generacijos mūsų krikščioniškosios kultūros tarnyboje“, Lietuvių 
katalikų mokslo akademijos suvažiavimo darbai, t. 7, Roma, 1972, p. 3-54). Apžvalginius aka- 
demijai skirtus darbus rašė jos veikloje dalyvavę ar prie jos atkūrimo išeivijoje prisidėję 
Stasys Yla, Juozas Brazaitis, Stasys Antanas Bačkis (Stasys Yla, „Lietuvių katalikų mokslo 
akademija. Bendras žvilgsnis į praeitą kelią“, Lietuvių katalikų mokslo akademijos suvažiavi- 
mo darbai, t. 5, Roma, 1964, p. 3-28; Juozas Brazaitis, „Akademija tautos kryžkelėse. LKM 
Akademijos 50 metų sukakties minėjimas“, Lietuvių katalikų mokslo akademijos suvažiavimo 
darbai, t. 9, Roma, 1982, p. 3-17; Stasys Bačkis, „Akademijos 60 metų sukaktis“, Lietuvių ka- 
talikų mokslo akademijos suvažiavimo darbai, t. 12, Vilnius, 1987, p. 15-30). Akademijos nueitą 
kelią ne vienoje proginėje kalboje buvo apžvelgę jos vadovai kun. Antanas Liuima ir kun. 
(nuo 1997 m. - vyskupas) Jonas Boruta, aktyvūs nariai Rapolas Krasauskas, Mindaugas 
Bloznelis. Gausūs apie LKMA istoriją yra Aldonos Vasiliauskienės darbai (Aldona Vasi- 
liauskienė, Lietuvių katalikų mokslo akademija, Vilnius: Katalikų pasaulis, 1992; Aldona Va- 
siliauskienė, „LKMA genezės aspektai“, Lietuvių katalikų mokslo akademijos metraštis, t. 22, 
Vilnius, 2003, p. 81-126; Aldona Vasiliauskienė, „Daktaras vyskupas Vincentas Padolskis: 
veikla Lietuvių katalikų mokslo akademijoje“, Lietuvių katalikų mokslo akademijos metraštis, 
t. 25, Vilnius, 2004, p. 527-560 ir kt.). 

* Romos popiežiškoji akademija savo pradžią kaip tik mato Accademia dei Lincei, įkur- 
toje 1603 m. (The Pontifical Academy of Sciences, http:/Awww.vatican.va/roman. curia/ 
pontifical academies/acdscien/own/documents/pashistory.html, žr. 2012 02 25). 

buvo mokslininkai, atsiriboję nuo tuometinių Anglijos universitetų. Pran- 
cūzijoje mokslų akademija (MA) buvo įkurta 1666 m. Austrijoje, Rusijoje, 
Švedijoje MA įkurtos XVIII a. 

Vėliau kai kurios akademijos specializavosi, nes buvo nebeįmanoma 
aprėpti visos sukauptos empirinės medžiagos. Kūrėsi chemijos, geologijos 
ir kitokios gamtamokslinės draugijos*. Nacionalinės MA tapo reprezenta- 
cinėmis organizacijomis, besiremiančiomis aukščiausios tiesos statusą įgi- 
jusiu ir krikščioniškajam mokymui priešpriešinamu pozityvistiniu mokslu. 
Priklausymas joms reiškė ir tebereiškia didžiausią mokslininkui teikiamą 
garbę. Šiais laikais beveik visose Europos šalyse egzistuoja akademijos ar jų 
funkcijas atliekančios įstaigos. Kadaise laisvų diskusijų ieškant tiesos foru- 
mas, nacionaliniame lygmenyje jos virto reprezentacine institucionalizuota 
organizacija, neretai glaudžiai susijusia su valstybe. 

Žmogaus visagalybę teigiančio laicistinio scientistinio pasaulėvaizdžio 
įsivyravimas XIX a. Europoje skatino ieškoti naujos Bažnyčios mokymo fi- 
losofinės raiškos, kuria ilgainiui pasirinkta tomistinė filosofija (Leono XIII 
enciklika „Aeternum Patri“, 1876 m.), pripažinusi tikėjimo ir proto neprieš- 
taringumą ir tokiu būdu sudariusi sąlygas priimti naujuosius gamtos moks- 
lų laimėjimus. XIX a. paskutiniame ketvirtyje ėmė sparčiai kurtis tomistiniai 
mokslo centrai, universitetai, katalikų mokslininkų draugijos. Atvirumas 
žmogiškajai bei gamtinei realybei, kartu išsaugant ištikimybę Apreiškimui, 
pagrįstai leido Bažnyčiai katalikiškąsias mokslo bei mokymo institucijas 
laikyti mokslinės tiesos išraiška. Tai katalikams buvo juo akivaizdžiau, ma- 
tant XIX a. pabaigos nekatalikiškų Vakarų pasaulio mokslo ir mokymo cen- 
trų pasaulėžiūrinę ir disciplininę fragmentaciją, tikėjimo Apšvietos idealais 
ryškų sumažėjimą, sąlygojusį pozityvizmu paremto mokslo krizę. Tai teikė 
katalikų intelektualams pasitikėjimo ir tikėjimo, kad būtent katalikiškasis 
mokymas gali tapti filosofiniu mokslo pamatu. 

Su mokslo draugijų istorinėmis metamorfozėmis glaudžiai susijusi Ne- 
priklausomybę paskelbusioje Lietuvoje įsikūrusios katalikų akademijos — 
Lietuvių katalikų mokslo akademijos (LKMA) - tapatybė. Čia aptarsime 
tik vieną iš jos aspektų, būtent LKMA pavadinime esančios sąvokos „aka- 
demija“ prasmę“. Ir prieš Pirmąjį pasaulinį karą, ir po jo katalikų moks- 


* Tas pats vyko humanitariniuose moksluose. Steigėsi mokslininkų draugijos atski- 
riems istorijos laikotarpiams analizuoti - pavyzdžiui, Amerikos viduramžių akademija 
(J[uozas]. Jakštas, „Amerikos viduramžių akademija“, Aidai, 1955, Nr. 1, p. 43-44). 

* Nors pagal įstatus kuriama mokslininkų organizacija buvo draugija, ji pavadinta 
akademija: „Lietuvių Katalikų Mokslo Akademija yra Draugija, kurios tikslas yra sutelkti 

lininkų susivienijimams „akademijos“ sąvoka taikyta ne taip jau dažnai. 
Tačiau kuriant lietuvių katalikų mokslininkų organizaciją sąmoningai pa- 
sirinkta būtent šis pavadinimas. 1939 m. LKMA suvažiavime vienas iš 
LKMA iniciatorių vysk. (nuo 1930 m.) Pranciškus Petras Būčys akcentavo, 
kad panaši į Prancūzų Mokslo akademiją Lietuvoje veikia Lietuvių Kata- 
likų Mokslo Akademija", kurios nariais mokslininkais būti reiškia būti įra- 
šytiems į „Didžiųjų Nemirtingųjų Lietuvių eiles“*. Tokia LKMA samprata 
buvo svarbi ir atkuriant akademijos veiklą nepriklausomoje Lietuvoje po 
1990 m.? Tad įtikėtina, kad ir prieš karą kuriamos mokslininkų ir mokslu 
besidominčiųjų organizacijos pavadinimui termino „akademija“ pasirin- 
kimas labiausiai nulemtas tuo metu įsigalėjusios akademijos kaip visų pir- 
ma mokslą reprezentuojančios organizacijos sampratos. Neabejotina, kad 
tai susiję su to meto (XX a. pradžios) aštriu katalikų ir kairiųjų (laisvama- 
nių) konfliktu. Aistringai katalikybę iš visuomenės gyvenimo stūmusiems 
kairiesiems pasipriešino angažuoti lietuvių katalikai, kurie siekė pasinau- 
dodami moderniosios visuomenės ir moderniojo mokslo pasiekimais ap- 
ginti katalikybę, turėjusią pasitarnaut lietuvių tautai. Katalikų manymu, 
tas laisvamanių garbinamas mokslas iš tiesų yra neatsiejamas nuo Apreiš- 
kimo, taigi tai katalikiškas mokslas, kuriam turi atstovauti Katalikų aka- 
demija. Ir Katalikų akademija, ir dėl Apšvietos idealų įtakos susikūrusios 
akademijos vadovavosi savitu mokslo supratimu - pozityvistiniu ar besi- 
remiančiu dieviškuoju Apreiškimu, - tačiau abiem atvejais pretendavusiu 
į absoliučią tiesą. 

Katalikų intelektualų santykis su LKMA per du jos egzistavimo iki 
1940 m. dešimtmečius pakito. Kun. Aleksandras Dambrauskas - Adomas 
Jakštas - katalikiškumą charakterizavo kaip visuotinumą, vedantį į Aukš- 
čiausią Tiesą. Jo teigimu, mokslo srityje būtina pripažinti aukščiausią prie- 


lietuvių katalikų mokslininkus“ („Lietuvių Katalikų Mokslo Akademijos Įstatai“, Drau- 
gija, 1923, Nr. 1-2, p. 40). Tai akcentavo ir Jakštas, rašydamas apie steigiamąjį „Lietuvių 
Katalikų Mokslo Akademijos“ susirinkimą ir pažymėdamas, kad „Tuo vardu pavadinta 
nauja draugija mokslui ir krikščioniškai kultūrai remti“ (A[domas]. Jakštas, „Lietuvių Ka- 
talikų Mokslo Akademija“, Draugija, 1923, Nr. 1-12, p. 35). 

* Aleksandras Lėvanas, „Trečiasis Lietuvos Katalikų Mokslininkų ir Mokslo Mėgėjų 
suvažiavimas (1939 m.)“, Lietuvių katalikų mokslo akademijos suvažiavimo darbai, t. 3, Kaunas, 
1939, (2-as leidimas, t. 3, Roma, 1972), p. 512. 

“ Ibid., p. 513. 


" Pasak vieno iš LKMA narių Zigmo Zinkevičiaus, „visame pasaulyje akademijos yra 
autoritetingos mokslininkų draugijos“ („LKMA - jau septyniasdešimtmetė“, Dalios Čio- 
čytės pokalbis su Zigmu Zinkevičiumi, Naujasis Židinys-Aidai, 1993, Nr. 2, p. 69). 

žastį, nes to reikalauja visuotinio dėsningumo principas“. Jaunoji katalikų 
intelektualų karta katalikybę suvokė jau plačiau - kaip pasaulėžiūrą, api- 
mančią įvairių religijų ir ideologijų pradus. Jų akimis, akademijos katalikiš- 
kas statusas jokiu būdu nereiškė mokslo pajungimo siaurai ideologijai. Be 
to, pačioje katalikų visuomenėje būta sumanymų (juos reiškė Kazys Pakš- 
tas? bei Pranas Mantvydas!“) steigti bendrą visai tautai mokslo ir kultūros 
instituciją (pavyzdžiui, Kultūros akademiją), LKMA liekant katalikų visuo- 
menės mokslo organizacija. 


2. LKMA 1922-1940 M. 
2.1. LKMA ĮKŪRIMO PRIELAIDOS 


LKMA buvo įkurta kaip viena iš katalikiškojo atsinaujinimo, ypač inten- 
syviai vykusio nuo XIX a. paskutinio ketvirčio, institucijų. Stimulą atsi- 
naujinti davė popiežiaus Leono XIII palankumas moderniajam mokslui, 
vienareikšmiškai pripažįstant mokslo autonomiją, jo pastangos siekti Baž- 
nyčios ir moderniosios kultūros susitaikymo". Intelektualiosiose JAV, Pran- 
cūzijos, Italijos, Anglijos ir kai kurių kitų šalių katalikų visuomenių dalyse 
kilo entuziazmas, kurį lėmė suvokimas, kad galima atsiverti pasauliui, pa- 
žymėtam Kanto ir Prancūzijos revoliucijos ženklais'?, kartu išliekant kata- 
likais. Jaučiant Magisteriumo paramą, buvo plėtojamos naujos teologijos 
bei filosofijos idėjos, katalikiškasis paveldas buvo drąsiai perinterpretuoja- 
mas. Tiesa, atsinaujinimo įkarštyje neretai buvo peržengiamos Magisteriu- 
mo pripažinto mokymo ribos. Jam ištikimi katalikų intelektualai dėjo daug 
pastangų apginti tikėjimo ir žinojimo harmoniją, remdamiesi Leono XIII 


Š Stasys Yla, op. cit., p. 12. 

* Pakštas pavyzdžiu laikė sovietinės Ukrainos ir Baltarusijos MA (K[azys]. Pakštas, 
„Lietuvos Kultūros Akademija“, Židinys, 1930, Nr. 7, p. 63). Pats sakėsi LKMA vadovybei 
siūlęs Kultūros akademijos projektą LKMA, kuris nebuvo įgyvendintas tik dėl finansų 
stokos (ibid., p. 64). 

Pranas]. Mantvydas, „Pirmasis lietuvių katalikų mokslininkų suvažiavimas“, Ži- 
dinys, 1933, Nr. 3, p. 255. 

" Joseph Lortz, Geschichte der Kirche in ideengeschichtlicher Betrachtung, B. 2: die Neuzeit, 
Mūnster: Verlag Aschendorff, S. 365. 

2 Peter Hofrichter, „Modernismus in Osterreich, Bšhmen und Mihren“, in: Der Mo- 
dernismus. Beitrūge zu seiner Erforschung. Herausgegeben von Erika Weinzierl, Graz- 
Wien-Kėln: Verlag Styria, 1974, S. 175. 

atgaivintu tomizmu. Labai palankus katalikų mokslinei veiklai buvo Bene- 
diktas XIV. Jis sveikino Filosofijos ir religinės kultūros instituto įkūrimą“. 
Šis institutas, greta katalikiškųjų universitetų, besąlygiškai pripažįstančių 
„Bažnyčios atstovaujamą dieviškąją tiesą kaip aukščiausią šviesą visiems 
mokslams“/*, buvo viena iš institucinės sistemos tomizmui, kaip Bažnyčios 
filosofijai, plėtoti grandžių. 

Intensyvėjantis katalikų mokslinis gyvenimas skatino organizuotis 
tarptautiniu mastu. Nuo 1887 m. reguliariai vyko tarptautiniai katalikų 
mokslininkų suvažiavimai: 1891 m. kaip ir pirmą kartą Paryžiuje, 1897 m. — 
Fribūre, 1900 m. - Miunchene“. 1903 m. numatytas suvažiavimas Romo- 
je neįvyko dėl modernistinės krizės. Pijus X, siekdamas įveikti šią krizę, 
ėmėsi iniciatyvos suburti Bažnyčios mokymui ištikimus katalikų moksli- 
ninkus į Tarptautinę mokslininkų sąjungą (Associntion scientitfigue interna- 
tHonale), kuriai kurti sudaryta komisija iš žymių Romos kurijos pareigūnų 
bei mokslininkų (kardinolai Mariano Rampolla, Pietro Maffi ir Desire Mer- 
cier, istorikas Ludwigas von Pastoras)'*“. Modernizmui atsispirti kūrėsi Šv. 
Sostui ištikimos intelektualų organizacijos atskiruose kraštuose. Vokieti- 
joje, kurios katalikiškasis elitas įtartas reiškęs palankumą modernizmui, 
ypač akcentuotas reikalas įveikti inteligentijos antibažnytinį individualis- 
tinį nusistatymą, vedantį prie imanentinio tikėjimo suvokimo. Viena iš to- 
kių organizacijų buvo Katalikų akademikų susivienijimų sąjunga (Verband 
der Vereine katholischer Akademiker), susiformavusi 1913 m. Iš jos kilo Vokie- 
tijos katalikų akademikų sąjunga, kuriai priklausę žymūs Vokietijos kata- 
likų teologai, filosofai, kitų sričių mokslo ir kultūros veikėjai daug nuveikė 
Vokietijos visuomeninio gyvenimo atsinaujinimui!?. 1935 m. sąjunga turė- 
jo apie 11 000 narių. Pijus XI 1928 m. suteikė jai Dvasios apaštalavimo mi- 
siją!'“. Aktyviai su šia sąjunga bendradarbiavo vienas žymiausių liturginio 


5 Josef Schmidlin, Papstgeschichte der neuesten Zeit, B. 4, Mūnchen: Verlag Josef Koesel 
and Friedrich Pustet, 1939, S. 244. 


4 Harald Dickenhof, „Katholische Universitat und pluralistische Gesellschaft“, in: Ka- 
tholizismus, Bildung und Wissenschaft im 19. und 20. Jahrhundert, Herausgegeben von Anton 
Rauscher, Paderborn - Mūnchen - Wien - Zūrich: Ferdinand Schoeningh, 1987, S. 172. 

5 Juozas Eretas, Katalikai ir mokslas, p. 178-179. 

16 P[ranciškus]. Būčys, „Tarptautinis katalikų mokslui augštyn kelti susivienijimas ir 
Lietuva“, Draugija, 1908, Nr. 14, p. 136. 


" Katholische Akademikerverband, http://de.wikipedia.org/wiki/Katholischer Aka- 
demikerverband, žr. 2012 02 25. 


18 Ibid. 

sąjūdžio veikėjų Ildefonsas Herwegenas, Maria Laach vienuolyno, buvusio 
liturginio sąjūdžio priešakyje, vadovas. Dėl jo įtakos svarbią vietą Katalikų 
akademikų sąjungos ideologijoje ir praktikoje užėmė liturginis atsinaujini- 
mas. Be to, ne be Herwegeno įtakos sąjungos ideologijoje įsitvirtino „ben- 
druomenės“ sąvoka". 

Tokių katalikų intelektualų organizacijų buvo ir kitose šalyse. Pavyz- 
džiui, Lenkijoje veikė Katalikų inteligentų sąjunga (Zwigzek Polskiej In- 
teligencji Katolickiej), iš pradžių buvusi jaunimo katalikų organizacijos 
„Odrodzenie“ senjoratu. Jos veikloje dalyvavo keli šimtai inteligentų?" 
Danijoje negausios katalikų bendruomenės intelektualinius poreikius pa- 
tenkino „Academicum Catholicum“. Konservatyvios Portugalijos inte- 
lektualiniame gyvenime svarbų vaidmenį vaidino „Centro Academico de 
Democracia Crista“?!. Vengrijoje katalikų intelektualinio gyvenimo prieša- 
kyje stovėjo Šv. Stepono Akademija??. JAV aktyvią veiklą išplėtojo Katalikių 
akademikių sąjunga (Federation of Catholic Alumnae), turėjusi apie 100 000 
narių ir 600 grupių“. 

Aštri pasaulėžiūrinė konfrontacija su kairiaisiais ir su tuo susijusi bū- 
tinybė stiprinti argumentacijos galią katalikybei apginti sąlygojo poreikį 
sukurti akademinį mokslą bei jį plėtoti. Daugiausia šioje srityje nuveikė 
Peterburgo dvasinės akademijos profesorius Būčys ir Jakštas?*. Prie mokslo 
populiarinimo daug prisidėjo Jakšto iniciatyva įkurta šv. Kazimiero draugi- 
ja, leidusi knygas. Mokslo plėtotei Lietuvoje daug nusipelnė 1907 m. sausio 
mėn. Jakšto pastangomis dienos šviesą išvydusi „Draugija“, tapusi pirmuo- 
ju žurnalu lietuvių kalba, reguliariai pristatančiu lietuvių katalikų visuo- 
menei naujausius teologijos, filosofijos, gamtos mokslų pasiekimus, taip 
sudarydama sąlygas patiems lietuviams ugdyti savo mokslinius sugebėji- 
mus. „Draugija“ sutelkė lietuvius katalikus inteligentus, pajėgius moksli- 


* Alois Baumgartner, „Gemeinschaftsmythos im katholischen Denken der Weima- 
rer Zeit“, in: Alois Baumgartner, Joerg Dieter Gauger, Klaus Weigelt, Soziales Denken in 
Deutschland zwischen Tradition und Innovation, Bonn: Bouvier, 1990, S. 69-74. 

* Konstanty Turowski, „Odrodzenie“: Historia Stowarzyszenia Katolickiej Mtodziežy Aka- 
demickiej, Warszawa: Ošrodek Dokumentacji i Studi6w Spotecznych, 1987, s. 393. 

* Stanley G. Payne, A History of Spain and Portugal, vol. 2, Chapter 27: Portugal un- 
der the Salazar Regime, http://libro.uca.edu/payne2/payne27.htm, žr. 2012 02 25. 

2 I[gnas]. Česaitis, „Penkiolika katalikiškojo gyvenimo metų Vengrijoje“, Tiesos kelias, 
1934, Nr. 7-8, p. 476. 

* „Katalikių akademikių sąjungos darbai“, Tiesos kelias, 1938, Nr. 11, p. 772. 

2 Stasys Yla, op. cit., p. 13-14. 

nei kūrybai“. Būtent šių žmonių aplinkoje kilo iniciatyva kurti katalikišką 
mokslo draugiją, nesitenkinant Vilniuje veikusia Lietuvių mokslo draugi- 
ja (LMD) (įsteigta 1907 m. balandį), gimusia daugiau laicistinėje aplinkoje 
(nors jos veikloje dalyvavo ir kai kurie kunigai“). Tokios organizacijos įkū- 
rimu itin rūpinosi Jakštas ir Būčys. Mokslo draugijos steigimo reikalu Jakš- 
tas 1908 m. sausį kalbėjosi su kun. Juozapu Skvirecku. Būčys tų pačių metų 
sausio 27 d. „Draugijoje“ paskelbė straipsnį „Tarptautinis katalikų mokslui 
aukštyn kelti susivienijimas ir Lietuva“, buvusį pirma vieša iniciatyva aka- 
demijai kurti?". Remtasi Pijaus X paskatinimu (išsakytu enciklikoje „Pascen- 
di Domini Gregis“ (1907 m.)), katalikų mokslininkams burtis į tarptautinę 
organizaciją. Netrukus katalikiškoje spaudoje pasirodė informacija apie 
tarptautinės katalikų asociacijos mokslo pažangai skatinti („L/ Association 
catholigue internationale pour le progrės de la science“) steigimą. Būčys 
savo straipsnyje akcentavo, kad tokioje organizacijoje gali dalyvauti bet ku- 
rios tautos mokslininkai, jei tik turi savo tautinę organizaciją, ir išreiškė viltį, 
kad tokia lietuvių katalikų mokslo draugija susiburs ir bus įteisinta iki 1908 
metų vasaros?. Jo manymu, lietuviams katalikams mokslininkams tai būtų 
optimaliausias būdas dalyvauti tarptautiniame moksliniame gyvenime: nei 
potenciali lenkų mokslo organizacija, nei Lietuvių mokslo draugija (LMD) 
lietuvių katalikų mokslininkų poreikių negalėjo patenkinti??. Sprendžiant iš 
polemikos, kilusios tarp Būčio ir LMD vadovybės, svarbi nesutarimų prie- 
žastis buvo LMD vadovybės neigiamas požiūris į teologiją?". Vis dėlto iki 
karo katalikų mokslo draugijos nepavyko sukurti. Po karo, jau naujomis 
aplinkybėmis, — atkūrus nepriklausomą Lietuvos valstybę bei nebelikus 
kliūčių katalikų intelektualinei veiklai, - diskusijos dėl katalikų mokslo or- 
ganizacijos atsinaujino. Juozas Tumas-Vaižgantas pasisakė už valstybinę 
instituciją, o Jakštas manė, kad sėkmingiau veiks visuomeninė organizaci- 
ja ir kad dviejų mokslo organizacijų (LMD ir katalikiškosios) konkurencija 
būtų net naudinga“!. Atsakydamas į priekaištus, kad mokslinius katalikų 


5 Ibid., p. 5. 

* Pavyzdžiui, kun. Jonas Totoraitis, buvęs ir vienas iš LMD iniciatorių (Stasys Yla, 
op. cit., p. 4). 

* Aldona Vasiliauskienė, „LKMA genezės aspektai“, p. 86. 

2 Stasys Yla, op. cit., p. 7. 

2 Aldona Vasiliauskienė, op. cit., p. 88-89. 

*0 Stasys Yla, op. cit., p. 8. 

* Ibid., p. 10. 

poreikius galėtų patenkinti universitetas, Jakštas pabrėžė, kad universiteto 
svarbiausias tikslas — „teikti mokslo pasiektus rezultatus saviem klausyto- 
jam, taigi, mokymas“, tačiau universiteto profesoriams, kaip mokslo kūrė- 
jams, reikalinga moksliniam darbui skirta organizacija“?. 


2.2. LKMA VEIKLOS FORMOS IR VAIDMUO VISUOMENĖJE 


LKMA įstatai buvo patvirtinti ir įregistruoti Kauno miesto ir apskrities vir- 
šininko įstaigoje 1922 m. rugpjūčio 12 d., o steigiamasis susirinkimas įvyko 
ir LKMA steigimo aktas paskelbtas spalio 22 d. Per susirinkimą išrinkta val- 
dyba. Pirmuoju LKMA pirmininku tapo vysk. Juozapas Skvireckas (1926 m. 
LKMA pirmininku išrinktas Jakštas, o 1938 m. - Stasys Šalkauskis), vice- 
pirmininkais - Pranas Dovydaitis ir Šalkauskis, sekretoriumi — Mečislovas 
Reinys. LKMA tikslams pasiekti buvo numatyta „steigti bibliotekas ir kitas 
mokslo institucijas; rengti kursus bei paskaitas; leisti metraštį, knygas ir kitus 
leidinius; turėti atskirą specialų fondą ir įsigyti judamo bei nejudamo turto“. 

Pagal įstatus LKMA priklausantys buvo skirstomi į garbės narius, na- 
rius mokslininkus, narius mokslo mėgėjus ir narius mokslo rėmėjus, be to, 
buvo numatyta galimybė turėti narius korespondentus**. 1924 m. LKMA 
turėjo 60 narių (tikrųjų narių - 12). Akademijos nariai rinkdavosi į uždarus 
susirinkimus pas Jakštą 2-3 kartus per metus. Šiuose susirinkimuose daly- 
vaudavo 30-40 akademijos narių iš Kauno, Dotnuvos, Marijampolės“. 

Pagrindinis LKMA dėmesys jos veikimo pradžioje buvo sutelktas į ga- 
bių studentų finansavimą. 1922 m. buvo įsteigtas stipendijų fondas, kurį 
sudarė Amerikos Katalikų Federacijos skirti 42 500 dolerių. Vėliau į fondą 
buvo pervedamos ir „Motinėlės“ stipendininkų grąžinamos skolos. Fondas 
per 18 metų parėmė nemažai jaunų gabių mokslininkų. Iš studijavusių Va- 
karuose su LKMA stipendija į TFF darbą įsitraukė Juozas Ambrazevičius- 
Brazaitis, Pranas Dielininkaitis, Juozas Grinius, Zenonas Ivinskis, Antanas 
Maceina, Ignas Malinauskas, Jonas Pankauskas, Antanas Salys, Antanas 
Vaičiulaitis. LKMA taip pat rėmė Adolfo Damušio, Igno Skrupskelio, Juo- 
zo Girniaus, Stasio Antano Bačkio ir kitų studijas““. 

Daug reikšmės teikta iškilių žmonių įamžinimui. Jakštui pasiūlius 


* Ibid., p. 11. 

9 Ibid., p. 14. 

** Stasys Bačkis, „Akademijos 60 metų sukaktis“, p. 16. 
*5 Stasys Yla, op. cit., p. 21. 

** Aldona Vasiliauskienė, op. cit., p. 100-101. 

1927 m. pradėtas rengti Lietuvos žymesnybių žodynas. Jo redaktoriai buvo 
Tumas, Pranas Penkauskas, Eretas. Buvo surinkta medžiaga 2638 biografi- 
joms. Sumanymo nepavyko realizuoti iki galo, tačiau išleista Jakšto pareng- 
ta knyga „Užgesę žiburiai“*?. 

LKMA nariai vykdė mokslo populiarinimo darbą. Nuo 1924 m. pava- 
sario LKMA nariai skaitė viešas paskaitas“. Paskaitų tekstai buvo publi- 
kuojami katalikiškuose periodiniuose moksliniuose leidiniuose („Kosmos“, 
„Logos“, „Tiesos kelias“ ir kitur). Tad su jais galėjo susipažinti ir platesnė 
mokslu besidominčiųjų žmonių auditorija. Rūpintasi Kauno miesto centre 
įkurti didelę biblioteką, sujungiant Žemaičių vyskupijos kapitulos, kuni- 
gų seminarijos bibliotekas bei pasitelkiant privačias“. Šio tikslo nepavyko 
įgyvendinti. Tačiau toliau buvo plečiamas akademijos knygų fondas, nu- 
perkant ar kitokiais būdais perimant privačias bibliotekas, kaupiant do- 
vanojamas knygas (1938 m. nupirkta prof. Prano Brenderio biblioteka ir 
paveldėta Jakšto). 1940 m. LKMA jau turėjo 12 000 tomų“. 

Ne tik mokslo populiarinimo, bet ir tiriamąjį darbą planuota vykdyti 
Antano Gylio prie LKMA įkurtoje Gamtos-Matematikos sekcijoje. Buvo nu- 
matyta tyrinėti aktualius visuomenei klausimus, skaityti paskaitas, steigti 
bibliotekas, gamtos mokslų muziejus, antropologinę laboratoriją. Sekcijos 
nariai galėjo būti ir studentai. Sekcija surengė Volto ir Laplaso minėjimus. 
Kurta gamtos ir matematikos mokslų biblioteka, pradėta rinkti archeologi- 
nę ir etnologinę medžiagą“. 

LKMA viešas veikimas iki ketvirto dešimtmečio pradžios vis dėlto ne- 
buvo itin aktyvus. Akademija tenkinosi privačiais savo narių susirinkimais 
ir retokomis viešomis paskaitomis. Tai ir suprantama, nes tikrieji LKMA na- 
riai mokslininkai telkėsi daugiausia Kaune, dirbo tose pačiose mokymo ins- 
titucijose (Universiteto Teologijos-filosofijos fakultete ar Žemaičių (Kauno) 
kunigų seminarijoje), o mokslu besidominti inteligentija jo populiarinimu 
galėjo užsiimti gausiose liaudžiai skirtose Katalikų akcijos organizacijose. 
Taigi poreikio aktyviau viešai LKMA veikti nebuvo“. LKMA veikla suakty- 
vėjo, kai dėl tautininkų režimo sudarytų kliūčių nepradėjo dirbti Katalikų 


* Stasys Yla, op. cit., p. 16. 

*8 „Lietuvių Katalikų Mokslo Akademija“, Židinys, 1927, Nr. 7-8, p. 99-100. 
* Stasys Yla, op. cit., p. 14-15. 

“ Ibid., p. 15. 

*! „Lietuvių Katalikų Mokslo Akademija“, p. 100. 


* Nors būta pastangų jos veiklą aktyvinti: 1928 m. Pakštas siūlė akademijos veiklą 
plėsti institutais (Stasys Yla, op. cit., p. 16). 

universitetas. Imta rengti LKMA suvažiavimus (iki 1940 m. jie įvyko 1933, 
1936, 1939 m.), kurie turėjo pademonstruoti režimui katalikų intelektualinę 
brandą. 1932 m. pabaigoje buvo sudaryta kan. Blažiejaus Čėsnio vadovau- 
jama komisija suvažiavimui rengti“. Nuo 1933 m. atsirado reikalų vedėjo 
pareigybė. Jais buvo tokie žymūs jaunieji katalikų kultūros ir visuomenės 
veikėjai kaip Ignas Skrupskelis, Mantvydas, Antanas Strabulis, Vytautas 
Mačernis“. Pasikeitęs darbo pobūdis vertė keisti ir įstatus, - jau per pirmąjį 
suvažiavimą (1933 m.) pasiūlyta priartinti LKMA pobūdį ir struktūrą prie 
Europos akademijų, be kita ko, suvažiavimus rengiant ne rečiau kaip kas 
dveji metai“. Suvažiavimų metu labiau mokslui nusipelniusiems LKMA 
nariams iškilmingai buvo suteikiamas akademiko vardas: per pirmąjį su- 
važiavimą - Jakštui, Dovydaičiui, Šalkauskiui, per antrąjį - Būčiui, Čėsniui 
ir Eretui, per trečiąjį - Reiniui, Pakštui, Ivinskiui ir Ambrazevičiui“. Tokiu 
būdu prasidėjo intensyvesnis mokslininkų atskyrimas nuo mokslo mėgėjų. 
Itin didelį vaidmenį LKMA vaidino Eretas: jis buvo LKMA vicepirmininkas, 
„Žymesnybių“ žodyno redaktorius, suvažiavimų organizatorius, Suvažiavi- 
mo darbų redaktorius, reikšmingos knygos „Katalikai ir mokslas“ autorius“. 

Suvažiavimų statistika tokia: pirmajame suvažiavime skaitytas 31 pra- 
nešimas, buvo apie 300 dalyvių, antrajame - 26 pranešimai, 550 dalyvių, 
trečiajame — 26 pranešmai, 365 dalyviai“. Kiekvienas iš suvažiavimų turėjo 
intensyvią kultūrinę programą: buvo organizuojamos parodos, koncertai, 
pasirodydavo chorai. Surengti žymių katalikų visuomenės veikėjų - Mai- 
ronio, Jakšto, Vaižganto ir kitų - minėjimai. 

Skyrėsi suvažiavimų išsikelti uždaviniai ir tikslai. Per pirmąjį tenkintasi 
siekiu „suinventorizuoti“ turimas mokslo pajėgas - suburti katalikus moks- 
lininkus ir besidominčius mokslu. „Židinio“ apžvalgininkas Mantvydas 
konstatavo, kad suvažiavimu pradėtas kolektyvaus mokslinio darbo etapas. 
Taigi, pasiektas europinis mokslinio darbo organizavimo lygis (Europoje 
mokslininkų kongresai jau seniai buvo įprastas dalykas)". Tiesa, jaunesnės 


“ Ibid., p. 16. 
* Ibid., p. 21. 


* „Pirmasis Lietuvos katalikų mokslininkų ir mokslo mėgėjų suvažiavimas“, Tiesos 
kelias, 1933, Nr. 3, p. 185. To nepavyko realizuoti - suvažiavimai vyko kas treji metai. 


* Aldona Vasiliauskienė, Lietuvių katalikų mokslo akademija, p. 121. 
* Stasys Yla, op. cit., p. 25. 
* Aldona Vasiliauskienė, op. cit., p. 16. 


* Pranas]. Mantvydas, „Pirmasis lietuvių katalikų mokslininkų suvažiavimas“, Ži- 
dinys, 1933, Nr. 3, p. 266. 

kartos katalikų veikėjams atrodė, kad moksliškumo ir bendrojo suvažiavi- 
mo lygio „kartelę“ galima pakelti ir aukščiau. Vis dėlto džiaugtasi pačiu su- 
važiavimo faktu. Anot vieno iš jaunųjų katalikų veikėjų Mantvydo, būsime 
„dar vienu laipsniu susilyginę su užsienių kultūriniu gyvenimu, pasisavi- 
nę dar vieną jo formą“. Laimėjimu laikyta ir tai, kad nepasiduota „jokioms 
pašalinėms tendencijoms“, t. y. neįsitraukta į politikos batalijas“?. Atvirkš- 
čiai, būta gražaus ideologinio sutarimo pavyzdžio, kai socialdemokratas 
Universiteto rektorius Vincas Čepinskis išreiškė pagarbą „Lietuvos mokslo 
Nestorui“ Jakštui?!. 

Per antrąjį suvažiavimą susitelkta vienos problemos - dvasinės kri- 
zės - analizei. Tai suteikė suvažiavimui vieningumo. Jis buvo gausiausias 
iš vykusiųjų Lietuvoje iki 1940 m. (jame dalyvavo apie 550 asmenų)?*. Suva- 
žiavimo masiškumas demonstravo katalikų intelektualinį pajėgumą. Kita 
vertus, tai suteikė suvažiavimui daugiau mokslo populiarinimo pobūdį. 
O jaunajai LKMA kartai atrodė svarbu stiprinti LKMA mokslinį kuriamą- 
jį darbą. Vienas iš jų, Mantvydas, ragino sudaryti sąlygas sistemingesniam 
moksliniam darbui, pirmiausia sutelkiant mokslininkus, dirbančius litua- 
nistikos srityje?*. Užsimezgusi vidinė diskusija neabejotinai prisidėjo tobu- 
linant LKMA veiklą. 

Trečiasis suvažiavimas jau amžininkų vadintas lituanistiniu: jame pami- 
nėti Lietuvos Krikšto ir Nepriklausomos Lietuvos dvidešimtmečio jubilie- 
jai, apžvelgiant lietuvų tautos istorinę raidą bei akcentuojant nuo tautinio 
atgimimo vykstančius procesus. Kartu išryškėjo katalikų visuomenėje vy- 
kusi ideologinė diferenciacija. Suvažiavimo organizatoriai parodė dėmesį 
dvasininkų ir pasauliečių santykiui, moterų vaidmeniui visuomenėje (su- 
važiavimo statistikoje nurodytas jame dalyvavusių dvasininkų ir pasaulie- 
čių bei moterų skaičius)“. Po Šalkauskio paskaitos kilo jo ir konservatyvaus 


* Ibid. 


*! „Pirmas Lietuvių Katalikų mokslininkų ir mokslo mėgėjų suvažiavimas“, Lietuvių 
katalikų mokslo akademijos Suvažiavimo darbai, t. 1, Kaunas, 1933, (2-as leidimas, t. 1, Roma, 
1973), p. 525. 

*2 Stasys Yla, „Antrasis L. K. Mokslininkų ir Mokslo Mėgėjų suvažiavimas (1936 m.)“, 
Lietuvių katalikų mokslo akademijos Suvažiavimo darbai, t. 2, Kaunas, 1937, (2-as leidimas, 
Roma, 1973), p. 457. 

* „II Katalikų Mokslininkų ir Mokslo Mėgėjų suvažiavimas“, Židinys, 1936, Nr. 3, 
p. 334. 


** Suvažiavimo darbe dalyvavo 76 dvasininkai ir 121 moteris (iš 365 dalyvių) (Alek- 
sandras Lėvanas, op. cit., p. 495). 

katalikų veikėjo gen. Jono Galvydžio-Bykausko diskusija dėl asmens laisvės 
vietos krikščionio vertybių sistemoje““. 

Per suvažiavimus itin svarbus buvo darbas sekcijose, skirtas vienai ar 
kelioms giminingoms mokslo šakoms. Tikėtasi, kad iš sekcijų ateityje išaugs 
Akademijos skyriai bei institutai. Per pirmąjį suvažiavimą darbas vyko 9 
sekcijose: Filosofijos-pedagogikos, istorijos, teisės, socialinių bei ekonomi- 
nių mokslų, medicinos, teologijos, kalbos, literatūros ir meno, teorinių ir 
pritaikomųjų gamtos mokslų, moterų““. Reikšmingas darbas vyko istorijos 
sekcijoje. Iš viso sekcijoje perskaitytos 8 paskaitos. Per antrąjį suvažiavimą 
sekcijos darbe dalyvavo 46 mokslininkai ir mokslo mėgėjai. 1936 m. išrink- 
ta nuolatinė sekcijos vadovybė. Ją sudarė Jonas Totoraitis, Ivinskis, Adol- 
fas Šapoka ir kiti. Per pirmąjį suvažiavimą suformuluotas tikslas sudaryti 
Lietuvos istorijos šaltinių leidimo planą, populiarinti jų leidimo idėją, prie 
LKMA įkurti istorijos muziejų. Nutarta imtis priemonių apsaugoti dvarų, 
parapijų archyvus“. Per trečiąjį suvažiavimą susirūpinta Vatikano archyvų 
lituanistinės medžiagos tyrimais. Kilo diskusija Ivinskio paskaitos „Lietu- 
vos istorija romantizmo metu ir dabar“ pagindu. Ivinskio raginimas „atsi- 
palaiduoti nuo mėgėjiško romantizmo“ buvo priimtinas ne visiems“š. 

Antrojo pasaulinio karo išvakarėse LKMA veiklos vertinimus lėmė pa- 
saulėžiūrinių grupių tarpusavio konfliktai, todėl vieniems ji atrodė svarbi, 
kitiems — mažareikšmė. Po sovietų okupacijos net ideologiniai oponentai 
pripažino, jog Akademijoje vyko sveika diskusija. Antai laicistinio laikraš- 
čio „Akiračiai“ apžvalgininkas Stasys Petraitis labai pozityviai įvertino 
trečiajam suvažiavimui skirtus „Suvažiavimo darbus“, matydamas juose 
nemaža blaivios visuomeninės analizės, o Šalkauskis, apžvalgininko nuo- 
mone, pasirodė „pilna savo erudicija ir giliai katalikišku užsiangažavimu“, 
nebijodamas pasmerkti „prie esmės prisišliejusių, tačiau su ja nieko bendro 
neturinčių gyvenimo formų“*?. 

Brazaitis, prieš karą vienas iš jaunųjų katalikų sąjūdžio vadovų“? LKMA 


“ Ibid., p. 500. 

* „Pirmas Lietuvių Katalikų mokslininkų ir mokslo mėgėjų suvažiavimas“, Lietuvių 
katalikų mokslo akademijos suvažiavimo darbai, t. 1, Kaunas, 1933, (2-as leidimas, t. 1, Roma, 
1973), p. 527-529. 

* „Pirmasis Lietuvos katalikų mokslininkų ir mokslo mėgėjų suvažiavimas“, Tiesos 
kelias, 1933, Nr. 3, p. 183. 

* Aleksandras Lėvanas, op. cit., p. 505. 

* St[asys]. Petraitis, „1936 metų LKMA suvažiavimo darbai“, Akiračiai, 1976. Nr. 3, p. 8. 

* Jaunieji katalikai atstovavo moderniausias lietuvių katalikų visuomenės jėgas, pasi- 
sakiusias už aktyvų katalikų veikimą pasaulyje, socialines reformas bei tautos konsolidaciją. 

laikė labai svarbia lietuvių katalikų visuomenės atsinaujinimą skatinančia 
institucija. Anot jo, akademija daug prisidėjo sprendžiant prieš karą lietu- 
vių tautai iškilusias egzistencines problemas: kultūrinės linkmės, politinę, 
moralinę bei valstybinės egzistencijos. LKMA kaip kolektyvinė institucija 
sudarė kūrėjams palankias - materialines, moralines - sąlygas kūrybai, su- 
teikė finansinį pagrindą gabių žmonių studijoms Vakaruose ir tokiu būdu 
„lemiamai prisidėjo prie naujos nepriklausomoje Lietuvoje išaugusios gene- 
racijos intelektualinio avangardo paruošimo““!, sudarė sąlygas kiekvienam 
katalikui inteligentui stiprinti savo intelektualinį pajėgumą, atsiremiant į 
„konkrečią savo tautos tikrovę““?. O suvažiavimai, pasak Brazaičio, išrasti 
prof. Ereto „organizacinio genijaus“, virto „plačiu ir autoritetingu forumu 
tos Akademijos narių idėjoms“**. Akademija tapo laisvos, kūrybiškos kata- 
likų minties, kurios reiškėjais buvo ypač Šalkauskis bei Eretas, židiniu. 


3. LKMA IŠEIVIJOJE 


3.1. LKMA ATKURIMO KONTEKSTAS 


Po Antrojo pasaulinio karo ne tik atsikūrė daugelis tarpukaryje veikusių 
katalikų intelektualų organizacijų, bet ir susikūrė naujų. Tokios buvo dau- 
gelyje Vokietijos diecezijų įkurtos Katalikų akademijos. Pirmoji - 1950 m. 
Stuttgarte - Hohenheime“*. Siekta turėti visuomeninio ir kultūrinio dialogo 
bei krikščioniškojo auklėjimo vietas“, kur būtų puoselėjama pokalbio kultū- 
ra, ekumeninis ir tarpreliginis draugiškumas““. Per jas Bažnyčia palaiko po- 
kalbį su kultūra ir ieško sąlyčio su nekrikščioniškomis pasaulio religijomis. 
Tiesa, orientacija į masinį švietimą silpnino akademijų mokslinį pobūdį“. 


*! Juozas Brazaitis, „Akademija tautos kryžkelėse. LKM Akademijos 50 metų sukak- 
ties minėjimas“, p. 6. 

* Ibid., p. 3. 

8 Ibid., p. 6. 

*“* Hermann Boventer, „Konzepion und Arbeit der katholischen Akademien in der 
Bundesrepublik Deutschland“, in: Katholizismus, Bildung und Wissenschaft im 19. und 20. 
Jahrhundert, Herausgegeben von Anton Rauscher. Paderborn - Mūnchen - Wien - Zūrich: 
Ferdinand Schėningh, 1987, S. 189. 

“ Geschichte der katholischen Akademien, http://www.katholische-akademien.de/, 
žr. 2012 02 25. 

“ Selbstverstūndnis der katholischen Akademien, http:/Axww.katholische-akade- 
mien.de/, žr. 2012 02 25. 

* Hermann Boventer, op. cit., S. 200. 

Aktyviai tarpukaryje veikusi Vokietijos katalikų akademikų sąjunga 
buvo atkurta 1948 m.“ Ji leidžia žurnalą „Renovatio“, skirtą tarpdiscipli- 
niniam pokalbiui, rūpinasi inteligentų religiniu gyvenimu, katalikiškuoju 
dvasingumu, rengia suvažiavimus, studijų savaites, susikaupimo dienas, 
rekolekcijas, aukštųjų mokyklų atstovų suvažiavimus“. Lenkijoje veikė Ka- 
talikų teologijos akademija (Kardinolo Stefano Višinskio universitetas)". 

1947 m. kaip „Pax Romana“ organizacijos narys susikūrė aukštąsias mo- 
kyklas baigusių inteligentų (intelektualų) sąjunga — Tarptautinis katalikų 
intelektualų ir kultūros veikėjų sąjūdis (International Catholic Movement for 
intellectual and cultural affairs (ICMICA - Pax Romana)). Kaip rašoma oficia- 
lioje sąjūdžio internetinėje svetainėje, katalikų intelektualų ir kultūros vei- 
kėjų sąjūdis siekia „panaudodamas įvairius profesinius ir intelektualinius 
įsipareigojimus visuomenėje ir Bažnyčioje, angažuodamasis aktyviam di- 
alogui tarp krikščionių tikėjimo ir kultūros, prisidėti prie kultūros evange- 
lizacijos [...] Dievo karalystės realizavimui“?!. Lyginant su „Pax Romana“ 
pirmaisiais, dar vien tik studentų organizacijų veikimo metais, taktika pa- 
sikeitė. Iš pradžių „Pax Romana“ be kompromisų kovojo su moderniuoju 
pasauliu, ilgainiui augo suvokimas, kad sąjunga išliks tik tuomet, jei at- 
ras kelią tarp katalikiškojo mokymo ortodoksijos ir sekuliarizuotos, įvairias 
ideologijas išpažįstančios visuomenės. Po karo nauja generacija išsikėlė už- 
davinį ieškoti modus vivendi tarp savo religinių įsitikinimų ir angažavimosi 
visuomenės reikalams"". 

Katalikų intelektualų sąjūdis, remiamas UNESCO, organizuoja tarp- 
tautinius susitikimus. Kai kurie sąjūdžio atstovai dalyvavo Vatikano II Su- 
sirinkime kaip auditoriai ar ekspertai. Į sąjūdį susilieja įvairiais vardais 


“8 „Aus der Arbeit des Verbandes“, in: Apostolat des Geistes das Program des katholis- 
chen Akademikerverbandes, Regensburg - Mūnster: Regensbergsche Verlagsbuchhandlung, 
1948, S. 107. 

 Ibid., S. 108. 


"Stanislaw Jopek, „Polen“, in: Katholische Kirche und Zivilgesellschaft in Osteuropa: post- 
kommunistische Transformationsprozesse in Polen, Tschechien, der Slowakei und Litauen, Hrsg. 
Manfred Spieker, Paderborn-Miūinchen-Wien-Zūrich: Ferdinand Schėningh, 2003, S. 47. 

"PAX ROMANAMIIC /ICMICA, http://www.paxromana.faithweb.com/about.html, 
žr. 2012 02 25. 


7? Michela Trisconi, Eine Internationale der katholischen Hochschulstudenten: «Pax 
Romana» und die Versuche ihrer Verbreitung in Lateinamerika wžhrend der Zwischen- 
kriegszeit,http://www.revue-traverse.ch/artikel/432/eine-internationale-der-katholischen- 
hochschulstudenten-pax-romana-und-die-versuche-ihrer-verbreitung-in-lateinamerika- 
waehrend-der-zwischenkriegszeit, žr. 2012 02 25. 

pasivadinusios katalikų intelektualų organizacijos daugelyje šalių. Kai ku- 
rios jų pasivadino „akademijomis“: Čekijos (Krestanska Akademie), Suomijos 
ir Danijos (Academicum Catholicum) intelektualų organizacijos. Katalikų in- 
telektualų organizacijos užsiėmė įvairia veikla šiomis kryptimis: savišvieta, 
ideologinio - pasaulėžiūrinio pajėgumo stiprinimas, katalikiškosios pasau- 
lėžiūros skleidimas, mokslinė veikla. 


3.2. LKMA VEIKLOS FORMOS 


Po karo pirmasis LKMA atkūrimo idėją iškėlė diplomatas S. A. Bačkis. 
1952 m. birželio 5 d. žymiems katalikų visuomenės veikėjams vyskupams 
Vincentui Brizgiui, Vincentui Padolskiui, prelatams Mykolui Krupavičiui ir 
Ladui Tulabai, taip pat Pakštui, Brazaičiui, Ivinskiui, Maceinai ir kitiems jis 
nusiuntė laišką, kuriame siūlė imtis iniciatyvos Romoje, kur veikė Šv. Ka- 
zimiero kolegija, atnaujinti LKMA veiklą. Negavęs jokio atsako, 1954 m. 
birželį S. A. Bačkis vėl rašė vysk. Padolskiui. LKMA atkūrimo idėją labai pa- 
laikė Ivinskis, iki okupacijos vienu metu ėjęs LKMA sekretoriaus pareigas. 
Pritarimo sulaukta ir iš prof. Liuimos, tuo metu vienintelio Romos Griga- 
liaus universiteto lietuvio profesoriaus. 1954 m. gruodžio 30 d. vysk. Pa- 
dolskio vadovaujama iniciatorių grupė (Tulaba, Ivinskis, kunigai Liuima, 
Juozas Vaišnora, Vytautas Balčiūnas ir kiti), susirinkusi Lietuvių kolegijo- 
je, sudarė LKMA Reorganizacinę komisiją. 1955 m. vasario 16 d. paskelbtas 
LKMA atkūrimo aktas. 1956 m. sausio 19 d. įvyko korespondenciniai val- 
dybos rinkimai. Į valdybą išrinkti vysk. Padolskis (pirmininkas), Ivinskis 
ir Vaišnora (vicepirmininkai), Liuima, Tulaba, Balčiūnas. 1956 m. balandį 
pirmą kartą buvo susirinkusi valdyba. 1956 m. spalio 9 d. LKMA įstatai įre- 
gistruoti Italijos policijoje“?. 

1962 m. birželio 7 d. vykusiame korespondenciniame susirinkime pa- 
taisyti LKMA įstatai'*. Pagal juos LKMA vadovauja Centro valdyba, ku- 
rios kadencija - treji metai. Atskirų valdybų kadencijų laikas ne kartą buvo 
pratęstas. Vicepirmininkais yra dirbę Ivinskis, Vaišnora, Rapolas Krasaus- 
kas, Tulaba ir kiti. Moksliniais sekretoriais - Liuima, Balčiūnas, Klemensas 
Razminas, Paulius Rabikauskas, Krasauskas, Audrys Juozas Bačkis ir kiti“. 


“ Aldona Vasiliauskienė, op. cit., p. 21-22. 
“ Aldona Vasiliauskienė, „LKMA genezės aspektai“, p. 109. 


“ Aldona Vasiliauskienė, „Lietuvių katalikų mokslo akademija išeivijoje“, in: Lietuva 
ir pasaulis: bendradarbiavimas ir konfliktas, Tarptautinė konferencija, Vilnius, 1999 m. spalio 
14-16 d., Vilnius: Vaga, 2000, p. 252-253. 

Techninius LKMA reikalus tvarkė reikalų vedėjai. Didžiausią organizacinį 
darbą nuveikė kun. prof. Liuima. Jis buvo ir LKMA ideologas išeivijoje (at- 
liko panašų vaidmenį kaip Lietuvoje Šalkauskis)“. 

Išeivijoje pakito LKMA struktūra - atsirado autonomiškai veikiančių ži- 
dinių (taip išeivijoje buvo vadinami skyriai) sistema7". Židiniai būdavo ku- 
riami, kai vienoje vietovėje gyveno bent penki akademijos nariai. Pirmasis 
buvo Čikagos židinys. Jis susiformavo iš Mokslinių studijų klubo, įregis- 
truoto Petro Maldeikio iniciatyva (vienas aktyviausių jo narių - kun. Vytau- 
tas Bagdonavičius). Klubo nariai sutiko įsijungti į LKMA. 1956 m. Centro 
valdyba patvirtino įsijungimo faktą““. Taip klubas tapo pirmuoju skyriu- 
mi. Iš viso tokių židinių buvo įsikūrę dvylika. Židiniai savarankiškai rengė 
seminarus, minėjo jubiliejus, kviesdavosi mokslininkus, be to, padėdavo 
rengti suvažiavimus?. Suvažiavimai rengti vis kituose išeivijos centruose 
dėl keleto tikslų: norėta sudaryti „palankesnes sąlygas ten gyvenantiems 
aukštuosius mokslus baigusiems lietuviams įsitraukti į mokslinę veiklą“ 
bei „supažindinti kitataučius mokslininkus ir politikus su lietuvių moksli- 
ne veikla“, 

LKMA daug reikšmės teikė Bažnyčios Lietuvoje istorijos bei religinės 
(teologinės) ir filosofinės literatūros leidimui. Iš itin reikšmingų Bažnyčios 
istorijai paminėtini šie: Vaišnoro „Marijos garbinimas Lietuvoje“ (1958); Ra- 
bikausko „Ihe Foundation of the University of Vilnius (1579). Royal and 
Papal Grants“ (1979); Andriaus Baltinio „Vyskupo Vincento Borisevičiaus 
gyvenimas ir darbai“ (1975); Prano Gaidos „Nemarus mirtingasis. Arki- 
vyskupas Teofilius Matulionis: ganytojas, kalinys, kankinys ir laimėtojas“ 
(1981), išleisti kaip serijos „Negęstantys žiburiai“ leidiniai bei atskirai. Di- 
delę reikšmę turi LKMA išleisti Ivinskio bei Konstantino Avižonio rinkti- 
niai raštai. Krikščionybės Lietuvoje istorijos studijoms nepamainomi yra 
„Fontes Historiae Lithuanie“ serijos leidiniai - šaltinių rinkiniai „Relatio- 
nes status Dioecesium in Magno Ducatu lituaniae“ (1971), „Relationes sta- 
tus Dioecesium in magno Ducatu Lituaniae“ (1978), „Codex Mednicensis 
seu samogitiae Dioecesis“ (1984, 1989). 


"6 Juozas Brazaitis, „Akademija tautos kryžkelėse. LKM Akademijos 50 metų sukak- 
ties minėjimas“, p. 12. 

7 Mindaugas Bloznelis, „Lietuvių katalikų mokslo akademijos raidos kelias“, Lietuvių 
katalikų mokslo akademijos metraštis, t. 22, Vilnius, 2003, p. 138. 

"8 Aldona Vasiliauskienė, „LKMA genezės aspektai“, p. 110. 

"? Aldona Vasiliauskienė, „Lietuvių katalikų mokslo akademija išeivijoje“, p. 252. 

3 Ibid., p. 245. 

Religinės literatūros leidimo gairės nubrėžtos 1957 m. LKMA valdybos 
nario kun. Balčiūno parengtoje LKMA veiklos programoje „Dabarties LKM 
Akademijos veiklos metmenys tremties uždavinių šviesoje ir tolesni jos ga- 
limumai bendros užsienio lietuvių katalikų veiklos rėmuose“. 1958 m. Ro- 
mos Lietuvių kunigų sąjungos susirinkime buvo nutarta sudaryti komisiją 
kunigų įtraukimui į religinės literatūros leidybą. Į komisiją įėjo Romoje gy- 
venę kunigai Balčiūnas, Pranas Brazys, Paulius Jatulis, Rabikauskas, Juozas 
Zeliauskas, pranciškonų atstovas Vincentas Viktoras Gidžiūnas*!. Nepavy- 
kus įgyvendinti sumanymo leisti religinę literatūrą Romoje, kun. Balčiūnas 
išvyko į JAV ir ten pradėjo leisti knygų seriją „Krikščionis gyvenime“**. 

1959 m. prie LKMA nutarta steigti Centrą dokumentinei medžiagai apie 
religinę padėtį Lietuvoje rinkti. Vienas iš jo iniciatorių - kun. (vėliau - prelatas) 
Balčiūnas. Jis įėjo ir į komisiją centrui įsteigti (jai vadovavo prel. Tulaba). Gavus 
lėšų nuo 1963 m. sausio mėn. Dokumentinės medžiagos apie Lietuvos religi- 
nę padėtį centras (archyvas) pradėjo veikti, tiesa, tai truko tik vienerius me- 
tus, nes vėliau Religinė šalpa nutraukė finansavimą*. 1965 m. įsteigtas LKMA 
Lietuvos istorijos ir religinės kultūros institutas (Lietuvių institutas) Romo- 
je. Instituto atstovas įėjo į centro valdybą. 1974 m. institutas Centro valdybos 
pavedimu perėmė iš prel. Balčiūno serijos „Krikščionis gyvenime“ leidimą““. 

Akademija dėjo daug pastangų išsaugoti lituanistinę veiklą liudijančius 
šaltinius. 1974 m. prel. Juras perdavė Akademijai visą gyvenimą kauptą 
Amerikos lietuvių kultūros archyvą (ALKA). 1973 m. sudarytas ALKA di- 
rektoratas (garbės pirmininkas ir iždininkas prel. Juras, pirmininkas - prel. 
Kazys Balkūnas). 1978-1980 m. pastačius priestatą bei sutvarkius ekspo- 
natus archyvas virto žymia moksline įstaiga“. Akademija įsigijo Ivinskio 
archyvą ir biblioteką, Gotliebo Studerus biblioteką ir archyvo dalį, Šveica- 
rijos Rūtos Lituanijos draugijos archyvą. Buvo kaupiami mokslininkų de- 
ponuojami archyvai (ALKA - Petro Būtėno mokslinis palikimas, Jono Balio 
tautosakos lobynas ir t. t.)““. Testamentu savo archyvą akademijai paliko 
Stasys Raštikis. 


s! Aldona Vasiliauskienė, „Daktaras vyskupas Vincentas Padolskis: veikla Lietuvių 
katalikų mokslo akademijoje“, p. 539. 


*2 Stasys Bačkis, „Akademijos 60 metų sukaktis“, p. 27. 
3 Aldona Vasiliauskienė, Lietuvių katalikų mokslo akademija, p. 29. 


* Aldona Vasiliauskienė, „LKMA išeivijoje: religijos mokslų sklaida“, Soter, t. 32, Kau- 
nas, 2009, p. 177. 


Š Aldona Vasiliauskienė, Lietuvių katalikų mokslo akademija, p. 57-58. 
*ė Stasys Bačkis, „Akademijos 60 metų sukaktis“, p. 21. 

Svarbus buvo juridinis LKMA įteisinimas JAV, kur gyveno daugiausia 
išeivių, bei finansinio veiklos pamato suformavimas. LKMA Putnamo sky- 
riaus ir prel. Balčiūno pastangomis LKMA 1972 m. kovo 2 d. įregistruota 
JAV, Hariforde Lithuanian Catholic Academy vardu, o 1973 m. atleista nuo 
mokesčių kaip pelno nesiekianti organizacija. Akademiją finansiškai rėmė 
jos idėjoms pritariantys visuomenės ir kultūros veikėjai: prel. Pranciškus 
Juras, prel. Juozas Karalius, prel. Liudvikas Mendelis, Elena Mickeliūnienė. 
Kazys Alminas akademijai paliko savo ūkį, o Balys - sklypą“". 

Svarbiausia atkurtos LKMA veiklos forma liko suvažiavimai. Išeivijo- 
je iš viso įvyko 11 suvažiavimų (IV Romoje, 1957 m.; V Čikagoje, 1961 m.; 
VI - Niujorke, Fordhamo universitete, 1964 m.; VII Hutenfelde, 1967 m.; 
VIII - Toronte, 1970 m.; IX - Bostone, 1973 m; X - Detroite (Southfielde), 
1976 m.; XI Čikagoje, 1979 m.; XII St. Petersburge Beach (Florida), 1982 m.; 
XIII - Los Andžele, 1958 m.). Jie reikšmingi įvairiais aspektais. Pragmati- 
niai motyvai - reprezentacijos bei lietuviškojo kultūrinio gyvenimo suakty- 
vinimo atskiruose išeivijose centruose būtinybė, taigi, darbas su auditorija, 
neturinčia pakankamo mokslinio išsilavinimo, neišvengiamai skatino imtis 
mokslo populiarinimo, supaprastinimo“. LKMA „nori tarnauti ir mokslui, 
ir visuomenei“, - pabrėžė Bostono židinio vadovas prof. Juozas L. Navic- 
kas??). Ypač akivaizdu tai buvo per aštuntąjį LKMA suvažiavimą, vykusį 
1970 m. Toronte. Kitaip negu ankstesnieji, jis tęsėsi gerokai ilgiau - šešias 
dienas. Atsižvelgiant į tai, kad pačių LKMA narių suvažiavime dalyvavo 
nedaug (iš 222 — 51“), spaudoje keltas klausimas, kuo laikytinas šis suva- 
žiavimas - paskaitų ciklu (studijų savaite) Toronto visuomenei ar pačios 
LKMA suvažiavimu, nes jos paskirtis yra ne tik parengti tam tikrą paskai- 
tų skaičių, bet ir sutelkti savo narius*!. Tik gausesnis LKMA narių dalyva- 
vimas suvažiavimuose, jų bendravimas būtų leidęs susidaryti pastoviam 
specialistų branduoliui'*. Be to, rengiant suvažiavimus, išryškėjo koordi- 


* Aldona Vasiliauskienė, op. cit., p. 27, 29. 

$ Bostono židinio vadovo prof. Navicko nuomone, „Suvažiavimų darbų“ lygis „tepa- 
siekė tik kultūros žurnalų lygį“ („Devintojo L.K.M. akademijos Suvažiavimo eiga“, Lietu- 
vių katalikų mokslo akademijos suvažiavimo darbai, t. 9, Roma, 1982, p. 416). 

* Juozas Girnius, „Liet. Kat. Mokslo Akademijos IX suvažiavimas“, Aidai, 1973, Nr. 8, 
p. 368. 

* Dar mažiau jų dalyvavo IX suvažiavime, vykusiame Bostone - iš 221 — tik 32 (Juozas 
Girnius, „Liet. Kat. Mokslo Akademijos IX suvažiavimas“, Aidai, 1973, Nr. 8, p. 371). 

* J[uozas]. Girnius, „LKM akademijos lituanistinis suvažiavimas“, Aidai, 1970, Nr. 8, p. 366. 

*? Juozas Girnius, „Liet. Kat. Mokslo Akademijos IX suvažiavimas“, Aidai, 1973, Nr. 8, 
p. 371. 

nacijos tarp Romos, kur buvo LKMA vadovybė, ir JAV, kur telkėsi didesnė 
dalis lietuvių mokslininkų, stoka“. 

Kaip ir iki 1940 m., svarbiausias darbas suvažiavimų metu vyko sekci- 
jose: istorijos, teologijos, filosofijos, psichologijos ir pedagogikos, tiksliųjų 
ir gamtos mokslų, kalbos ir literatūros, meno ir architektūros, medicinos. 
Didžiausios diskusijos vykdavo filosofijos, teologijos ir istorijos sekcijose. 
Tai rodo suvažiavimų humanitarinį pobūdį. Geriausiai susiorganizavo ir 
didžiausią įtaką LKMA turėjo istorikai. Tai nestebina, nes būtent Romoje 
susitelkę istorikai (Ivinskis, Rabikauskas, Krasauskas, Jatulis, Gidžiūnas, 
Vaišnora, Stasys Matulis**) ir tapo LKMA atkūrimo branduoliu. 1960 m. ge- 
gužės 19 d. įsteigta (daugiausia Ivinskio pastangų dėka““) istorijos mokslų 
sekcija. Sekcijai priklausė Romoje gyvenę 8 LKMA nariai. Buvo surengti 
trys vieši minėjimai (Žalgirio mūšio, Petro Kriaučiūno, Antano Baranaus- 
ko). Tarptautiniuose moksliniuose renginiuose dalyvavo Gidžiūnas, Juozas 
Jakštas, Ivinskis. 

Reguliariai buvo leidžiami „Suvažiavimo darbai“ (tiesa, 8 dešimtmečio 
antroje pusėje jų leidimas buvo sulėtėjęs - išleistuosiuose 1982 m. sudėtos 
1973 m. suvažiavimo paskaitos). Iš viso išeivijoje išleista 12 „Suvažiavimo dar- 
bų“ tomų (XIII dalis jau Lietuvoje). Fotomechaniniu būdu perleisti ir pirmieji, 
Lietuvoje išleisti, „Suvažiavimų darbai“. Nuo 1965 m. pradėta leisti Metraš- 
čius. Juose buvo publikuojamos platesnės studijos. Išeivijoje išleisti 6 „Met- 
raščio“ tomai: 1965, 1966, 1967, 1968, 1970, 1984 m. Be to, buvo leidžiamos dar 
trys leidinių serijos: „Negęstantieji žiburiai“, „Lietuvių literatūros studijos“, 
„Lietuvos istorijos šaltiniai“. Visi šie leidiniai redaguoti daugiausia Liuimos. 

Tradiciškai suvažiavimų pagrindinę mintį išreikšdavo arba aiškiai de- 
klaruota suvažiavimo tema, arba per pirmąjį plenarinį posėdį perskaity- 
ta paskaita. Dauguma jų teologinės, vienaip ar kitaip susijusios su religija, 
pasaulėžiūra. Pavyzdžiui, ketvirto suvažiavimo metu svarbiausia paskai- 
ta buvo Liuimos „Mistinio Kristaus Kūno doktrina sąryšyje su dabarties 
gyvenimo įvykiais“'*. Balčiūnas kalbėjo apie katalikams siektiną vienybę 
per dalyvavimą Mistiniame Kūne, Brazys — apie socialinę Mistinio Kris- 


8 Ibid. 

* T.V.G. [Viktoras Vincas Gidžiūnas], „Romos lietuvių istorikų darbai ir planai“, 
Aidai, 1960, Nr. 6, p. 269. 

* Aldona Vasiliauskienė, „Profesorius Zenonas Ivinskis ir Lietuvių katalikų mokslo 
akademija“, Lietuvių katalikų mokslo akademijos Metraštis, t. 8, Vilnius, 1994, p. 233. 


* P[aulius]. Rabikauskas, „Suvažiavimo darbų eiga“, Lietuvių katalikų mokslo akademi- 
jos suvažiavimo darbai, t. 4, Roma, 1961, p. 288. 

taus kūno doktrinos išraišką. S. A. Bačkis teigiamą Bažnyčios požiūrį į tau- 
tų vienijimąsi taip pat grindė mistinio Kristaus Kūno sąvoka“. Per šeštąjį 
suvažiavimą, kuriame pagrindinė buvo Navicko paskaita „Vertybių pras- 
mė materializmo akivaizdoje“, į svarstymus dėl mokslo vaidmens krikščio- 
nybės ir materializmo konflikte įsikomponavo Felikso Jucevičiaus paskaita 
„Medžiagos samprotis“, numatyta skaityti filosofijos sekcijoje, tačiau dėl 
didžiulio susidomėjimo perskaityta ir Tiksliųjų bei gamtos mokslų sekcijo- 
je“. Ją išklausius kilo aštri diskusija dėl filosofijos ir fizikos santykio: vieni 
pritarė prelegentui, jog, filosofija turi remtis gamtos mokslais, antri akcen- 
tavo filosofinio požiūrio skirtingumą“. Liuima savo pasisakyme „Į mokslą 
ir kūrybą...“ pabrėžė, kad išgyvenamas krizės, pereinamasis momentas „iš 
vienos eros į kitą“, į kosminį laikotarpį, paženklintą „ypatingu technikos 
įsigalėjimu“, tačiau kartu apibūdinamą ir kaip „kova už žmogaus kilnumą 
ir už teisingumą“!*V, Per devintąjį suvažiavimą pagrindinė buvo teologinio 
turinio kun. Balčiūno paskaita „Charizmatinis Bažnyčios atsinaujinimas“!*!, 
Maceina paskaitoje „Religijos ir tautos dialektika“ (skaitytoje per vienuolik- 
tąsuvažiavimą), akcentavo, kad kiekviena tauta Dievą priima savitai. Tauta 
ir religija - dvi vertybės, kurių negalima nuvertinti, jas suliejant'"?. Dvylikta- 
me suvažiavime įvadinę Antano Rubšio paskaitą „Mįslinga paslaptis: žmo- 
gaus kūrimas Pradžios knygoje“!"* perskaitė prel. Balčiūnas. Reikšmingas 
paskaitas skaitė kiti teologai. Valdemaras Cukuras nagrinėjo temą „Pasako- 
jimo vaidmuo dabarties teologijoje“. Jis pabrėžė, kad pasakojimo centre — 
gilus, ypač religinis, išgyvenimas, kuris iš esmės skiriasi nuo racionalaus 
požiūrio, nepripažįstančio paslapties. Pamatinio būties neįžvelgiamumo 
pripažinimas verčia priimti holistinį požiūrį į tikrovę!“. 


" Ibid., p. 288-290. 

*8 Juozas Vaišnora, „Šeštojo LKM Akademijos Suvažiavimo eiga“, Lietuvių katalikų 
mokslo akademijos suvažiavimo darbai, t. 6, Roma, 1969, p. 440. 

* Ibid., p. 441—443. 

0 Alfantanas]. Liuima, „Į mokslą ir kūrybą...“, Lietuvių katalikų mokslo akademijos suva- 
žiavimo darbai, t. 6, Roma, 1969, p. 454—455. 

„Devintojo L.K.M. akademijos Suvažiavimo eiga“, Lietuvių katalikų mokslo akademi- 
jos suvažiavimo darbai, t. 9, Roma, 1982, p. 417. 

'02 Česlovas Grincevičius, „Mokslo dienos Chicagoje: vienuoliktasis LKMA suvažiavi- 
mas“, Aidai, 1979. Nr. 9, p. 414. 

5 „Dvyliktojo L.K.M. akademijos Suvažiavimo eiga“, Lietuvių katalikų mokslo akademi- 
jos suvažiavimo darbai, t. 12, Roma, 1987, p. 367. 

1 K. T. [Kęstutis Trimakas], „LKM Akademijos suvažiavimo paskaitų suglaustos min- 
tys“, Aidai, 1983, Nr. 1, p. 63. 

LKMA suvažiavimai - ne tik moksliniai, bet ir kultūros renginiai. Jų 
metu vykdavo parodos, koncertai, jubiliejiniai vakarai. Nuo IX suvažiavi- 
mo buvo rengiamos LKMA mokslo darbų, jos narių raštų parodos. Ne kartą 
buvo suorganizuotos įvairių kolekcionierių Lietuvos istorinių žemėlapių, 
pašto ženklų, banknotų, medalių parodos. Vienuoliktojo suvažiavimo metu 
atlikta misterija „Nijmegeno Marytė“ (į lietuvių kalbą išversta kun. Bag- 
donavičiaus). Vykdavo iškilmingi posėdžiai, skirti svarbiems istoriniams 
įvykiams ar asmenybėms paminėti: šimtui metų nuo spaudos draudimo, 
Žemaičių vyskupijos 550 metų įkūrimo sukakčiai, 400 m. Vilniaus universi- 
teto, Lietuvos krikštui. Iškilmingai paminėti Vaižgantas, Šalkauskis ir dau- 
gelis kitų. LKMA 50 metų jubiliejaus proga (parėmus kun. Juozui Prunskui) 
skyrė tris premijas: už mokslo veikalą, už kūrybos laimėjimus periodikoje, 
už religinio turinio kūrybą. Bostono židinys 1973 m. savo veiklos dešimt- 
mečio proga paskyrė premiją istorikui Jakštui už veikalą „Mažosios Lietu- 
vos gyventojai iki XVII amžiaus“!“*, 1991 m. prel. Prunskis įkūrė savo vardo 
fondą religinei literatūrai leisti. 

Tarptautiniuose moksliniuose renginiuose ir organizacijose reiškėsi 
LKMA nariai vysk. Padolskis, Vaišnora, Balčiūnas, Eretas, Girnius, Povilas 
Rėklaitis, Justinas Pikūnas. Ereto paskaita apie Šalkauskio idėjas 1958 m. 
Romos Popiežiškajame Grigaliaus universitete buvo svarbi kaip pirmasis 
LKMA pasirodymas pasauliui. Gidžiūnas dirbo pranciškonų ordino istori- 
nių šaltinių redagavimo komisijoje. Rabikauskas buvo žurnalo „Archivum 
Historiae Pontificiae“ redaktorius. Liuimos rūpesčio dėka LKMA leidinius 
galima rasti svarbiausiose pasaulio bibliotekose. Vis dėlto nebuvo dėta pa- 
kankamai pastangų, kad LKMA būtų priimta į tarptautines organizacijas. 


4. LKMA NEPRIKLAUSOMOJE LIETUVOJE PO 1990 M. 
4.1. LKMA CENTRO PERKĖLIMAS 


Atgimimo laikotarpiu bei paskelbus nepriklausomybę buvo entuziastin- 
gai atkuriamos daugelis tarpukaryje veikusių Bažnyčios institucijų. Taip 
pat ir mokslo bei švietimo. LKMA atkūrimo idėja pirmiausia buvo išsaky- 
ta 1989 m. lapkričio 26 d. Ateitininkų federacijos atkuriamajame suvažiavi- 
me, kuriame dalyvavo 60 katalikiškų pažiūrų mokslininkų. Buvo pritarta 
LKMA atkuriamajam atsišaukimui, kurį pasirašė 16 mokslininkų (Vytautas 


5 Aldona Vasiliauskienė, Lietuvių katalikų mokslo akademija, p. 60. 

Ališauskas, Kazys Ambrozaitis, Antanas Balašaitis, Mindaugas Bloznelis, 
Jonas Boruta, Giedrė Butkienė, Birutė Ignatavičiūtė, Petras Kimbrys, Egi- 
dijus Klumbys, Rimtautas Marcinkevičius, Arimantas Raškinis, Algirdas 
Saudargas, Giedrius Uždavinys, Egidijus Vareikis, Angelė Vyšniauskaitė, 
Arvydas Žygas)“, Pareiškime kreiptasi į mokslininkus, kviečiant atmesti 
prievarta įpirštus stereotipus, „gerbiant per šimtmečius mūsų tautos bran- 
gintą katalikų tikėjimą“!*. Pasiūlyta kitą suvažiavimą 1991 m. sušaukti Vil- 
niuje. Sudarytas LKMA Atkuriamasis komitetas, į kurį įėjo Bloznelis, Boruta, 
Butkienė, Ignatavičiūtė, Raškinis, Uždavinys, Vyšniauskaitė. Kun. Boru- 
tos siūlymu įtraukta ir Antanė Kučinskaitė. Vadovu išrinktas Uždavinys", 
Svarbiausiu atkūrimo iniciatoriumi laikytinas kun. Boruta. 

1990 m. vasario 17 d. Vilniaus universiteto Teatro salėje įvyko LKMA 
Steigiamoji konferencija. Joje dalyvavo daugiau negu 250 mokslininkų. 
Kun. Boruta akcentavo, kad nenorima konfrontacijos su kitokių pažiū- 
rų mokslininkais. LKMA tikslas - ugdyti krikščioniškąją kultūrą. Konfe- 
rencijoje išrinkta 10 žmonių Lietuvos Krašto Taryba, kuri sudarė valdybą: 
Uždavinys, Bloznelis, Raškinis, Kučinskaitė. 1990 m. gegužės 8 d. LKMA 
įregistruota Ministrų Taryboje. 1990 m. gegužės 9 d. Lietuvos Krašto Tary- 
bairjos išrinkta valdyba patvirtinta Romoje!“?. Suvažiavimui rengti sudary- 
tas Organizacinis komitetas. Numatyti 103 pranešimai. Suvažiavimas (XV) 
įvyko 1991 m. birželio 9-16 d. Dalyvavo apie 400"? dalyvių. Suvažiavimo 
dalyvė Čikagos Šv. Ksavero universiteto prof. Dalia Katiliūtė-Boydstun at- 
kreipė dėmesį į turiningus kun. Rubšio, Česlovo Kavaliausko pranešimus. 
Vis dėlto, jos manymu, ne visi pranešimai buvę moksliniai. Nemalonų įspū- 
dį jai paliko bandymas įtaigoti, kuo reikia tikėti"!. Baigiamajame posėdy- 
je paskelbti naujai išrinkti akademikai: Bronius Grigelionis, Antanas Tyla, 
Giedrius Uždavinys, Zigmas Zinkevičius. 

LKMA atkūrimo procesas baigėsi 1992 m. korespondenciniu būdu iš- 
rinkus naują LKMA Centro valdybą iš LKMA narių, gyvenančių Lietuvoje. 
1992 m. kovo 7 d. LKMA pirmininkas kun. Liuima paskelbė, kad akademi- 
jos centras perkeliamas į Lietuvą. 


106 Ibid., p. 33. 

17 Ibid., p. 34. 

108 Ibid. 

18 Ibid., p. 36. 

10 Ibid., p. 37. 

"D. Č,. [Dalia Čiočytė], „Mintys po LKMA XV suvažiavimo“, Naujasis židinys, 1991, 
Nr. 7, p. 45. 

Atkurtosios LKMA nariai yra keturių kategorijų: nariai, nariai akade- 
mikai, garbės nariai ir nariai pagalbininkai. 2009 m. gruodį buvo 26 na- 
riai akademikai!!?, per 300 narių bei 200 narių pagalbininkų. LKMA telkia 
„lietuvius mokslininkus katalikus mokslo darbui“, siekdama, kad „Aka- 
demija taptų katalikų mokslininkų centru ir pajėgtų integruoti Lietuvos 
mokslą į pasaulio mokslo lobyną“ bei keltų „lietuvių tautos mokslingumą ir 
krikščioniškąją kultūrą“!“. Lietuvių katalikų mokslo akademijos veiklai va- 
dovauja centro valdyba, nuo 2001 m. LKMA narių renkama 6 metų kadenci- 
jai. Nuo LKMA atsikūrimo Lietuvoje reguliariai vyko LKMA suvažiavimai: 
1991 m. (Vilniuje), 1994 m. (Kaune), 1997 m. (Vilniuje), 2000 m. (Klaipėdoje), 
2003 m. (Šiauliuose), 2006 m., 2009 m. ir 2012 m. (Vilniuje). 

LKMA turi savo nuolatinę būstinę: nuo 2003 m. ji įsikūrusi Pilies g. 8, 
buvusiame vyskupų bute, kuriame yra gyvenę palaimintasis arkiv. Jurgis 
Matulaitis ir arkiv. Reinys'“. Iki 2008 m. pavasario Kaune, Vilniaus gatvė- 
je, veikė LKMA biblioteka, kurios fondą sudarė daugiausia LKMA nario 
istoriko kun. Rapolo Krasausko, kurio vardu biblioteka ir buvo vadinama, 
atsiųsti leidiniai. Kauno arkivyskupijos kurijai nusprendus nutraukti bibli- 
otekos naudotų patalpų panaudos sutartį su Vytauto Didžiojo universitetu 
(VDU) ir neradus galimybių suteikti kitas patalpas, buvo nuspręsta fondą 
išskaidyti. Didelė jo dalis (su jame buvusiu Ivinskio knygų ir periodikos 
rinkiniu) pervežta į centrinę būstinę Vilniuje, o kitos knygos padovanotos 
VDU bibliotekai!**, 

Kaip ir išeivijoje, LKMA labai aktyvūs istorikai. Svarbiu LKMA narių is- 
torikų darbo baru laikyta pagalba pedagogams: istorijos programų ir vado- 
vėlių rengimas, mokslo populiarinimas. Naujos darbo kryptys susiformavo 
pradėjus aktyviai dirbti LKMA pirmininko Borutos iniciatyva suburtiems 
jauniems mokslininkams. LKMA tapo svarbiausia institucija, leidžiančia 
Bažnyčios istorijos šaltinius ir vykdančia bei kuruojančia Lietuvos krikščio- 
nėjimo istorijos tyrimus. Šia kryptimi vaisingai darbuojasi neformaliai nuo 
1995 m. veikianti dešimties mokslininkų grupė, organizuojanti „Bažnyčios 
istorijos studijų“ leidimą (išėjo keturi tomai), kitus LKMA globojamus tyri- 
mus, konferencijas. Šios mokslininkų grupės veiklos rezultatas - ir 2006 m. 
išėjęs leidinys „Krikščionybės Lietuvoje istorija“. 2006 m. gruodžio 12 d. 


"2 Akademikai, http://www.lkma.lt/akademikai/, žr. 2012 02 25. 

"5 LKMA Įstatai, http://www.lkma.lt/istatai/, žr. 2012 02 25. 

"4 Atkūrimas, http://www.lkma.lt/istorija/atkurimas/, žr. 2012 02 25. 

"5 Bendraraštis Nr. 30 (69), 2009 m., http:/Awww.lkma.lt/?id=137, žr. 2012 02 25. 

neformali Bažnyčios istorijos studijų grupė buvo įteisinta kaip Krikščiony- 
bės istorijos Lietuvoje studijų centras (KILSC), veikiantis LKMA sekcijos 
teisėmis!!“, Jo idėją subrandino jaunesnės kartos LKMA nariai, Bažnyčios 
istorijos tyrimų ėmęsi jau po Nepriklausomybės atkūrimo. Į KILSC susibū- 
rė vysk. Borutos mokiniai ir keli kiti istorikai bei filologai. Nuo 2006 m. iš- 
ryškėjusios naujos LKMA vadovybės pastangos aiškiau apsibrėžti LKMA 
stipriąsias puses, minimizuojant tas, kurioms neturima pakankamai moks- 
linių pajėgų, buvo vainikuotos LKMA Humanitarinių tyrimų instituto įstei- 
gimu (2007 m.)“?. Jame istorikų vaidmuo taip pat labai svarbus. 

Greta istorikų LKMA itin aktyviai reiškiasi pedagogų ir medikų sek- 
cijų nariai. Ne vienoje LKMA konferencijoje svarstyti švietimo, ugdymo, 
aukštojo mokslo reikalai, gyvybės išsaugojimo ir pagarbos žmogaus oru- 
mui nuo pradėjimo iki natūralios mirties problemos. LKMA nariai medikai 
daug prisidėjo prie „Atnaujintos Hipokrato priesaikos“ skleidimo gydyto- 
jų bendruomenėje. 

LKMA reguliariai rengia mokslines konferencijas. 1992 m. gegužę vyko 
LKMA ir VDU 70 metų skirta konferencija. Jos organizaciniame komitete 
aktyviai dirbo Kauno židinio nariai. Ikikrikščioniškų liaudies pasaulėžiū- 
ros apraiškų santykiui su krikščionybe buvo skirta konferencija „Etninė 
kultūra ir krikščionybė“ (1995). Konferencijoje „Katalikų Bažnyčia ir lie- 
tuvių-žydų santykiai“ (1998) aptartos komplikuotos šių santykių pusės. 
2000 m. surengta konferencija „Visuotiniai Bažnyčios susirinkimai ir Lietu- 
va“. Motiejaus Valančiaus gimimo 200-osioms metinėms Klaipėdos skyrius 
su Istorijos institutu surengė tarptautinę konferenciją „Vyskupas Valančius 
ir jo laikotarpis“. 2001 m. LKMA kartu su VU suorganizavo konferenciją 
„Kun. dr. Juozapas Stakauskas - Lietuvos istorijos tyrinėtojas“. Neviena- 
reikšmis krikščionybės įsitvirtinimo procesas aptartas konferencijoje „Lie- 
tuvos sukrikščionėjimas Vidurio Europos kontekste“ (2001). Santykiams 
su Šventuoju Sostu buvo skirta konferencija „Lietuva ir Šventasis Sostas: 
praeitis, dabartis, ateitis“ (2003). Sudėtingus tautų tarpusavio santykius bei 
Bažnyčios vaidmenį juos sprendžiant aptarė konferencijos „Vilniaus vys- 
kupas Jurgis Matulaitis vakar ir šiandien“ (2003) dalyviai. Krikščionių de- 
mokratų vaidmuo politiniame bei visuomeniniame Lietuvos gyvenime 


"6 LKMA Krikščionybės istorijos Lietuvoje studijų centras, http://www.lkma.lt/kilsc/, 
žr. 2012 02 25. 

W7 Apie LKMA Humanitarinių tyrimų institutą, http://www.lkma.lt/hti/apie/, žr. 
2012 02 25. 

analizuotas konferencijoje „Mykolas Krupavičius - dvasininkas ir valstybi- 
ninkas“ (2005). Svarbios krikščionių laikysenos įvairiais istorijos laikotar- 
piais problemos buvo svarstomos konferencijose „Perpratęs totalitarizmą: 
Marianas Zdziechowskis“ (2008); „Šv. Brunono Kverfurtiečio istorija ir at- 
minimas Lietuvoje“ (2009); „Bažnyčios istorija tarp Romos ir Vilniaus: iš- 
šūkiai krikščionybei nuo Ankstyvųjų Naujųjų laikų iki šių dienų“ (2011) 
bei kitose. 

Vyksta intensyvi leidybinė veikla. Leidžiami „Suvažiavimų darbai“ (po 
1990 m. Lietuvoje išėjo 7 tomai), „Metraščiai“ (29 tomai), „Fontes histo- 
riae Lituaniae“ („Lietuvos vyskupai kankiniai sovietiniame teisme“ (2000); 
„Vyskupo Ignoto Jokūbo Masalskio Kauno dekanato vizitacija 1782 m.“ 
(2001); „Žemaičių vyskupijos vizitacija 1675-1677 m.“ (2011) ir kiti), rink- 
tiniai raštai (išleisti Avižonio, Antano Salio raštų paskutinieji tomai), „Ne- 
gęstantys žiburiai“ (Gidžiūno „Jurgis Ambraziejus Pabrėža (1771-1849)“ 
(1994)), kiti leidiniai (paminėtini šie: Vido Spenglos „Bažnyčia, „Kronika“ ir 
KGB voratinklis“ (2001); „Vilnius - Jėzuitų akademija - Universitetas, 1579— 
1999“ (1999); Kęstučio Skrupskelio „Ateities draugai: ateitininkų istorija (iki 
1940 m.)“ (2010)), be to, LKMA skyrių leidiniai. 

Aktyviau dalyvaujama tarptautinių organizacijų veikloje. Po atsikūri- 
mo Lietuvoje LKMA įstojo (1993) į tarptautinę katalikų intelektualų asoci- 
aciją „Pax Romana“, su kuria palaikė ryšius nuo pat pastarosios įsikūrimo 
ir net įvardijama kaip buvusi prie „Pax Romana“ steigimo ištakų. Įsijungė į 
Europos katalikiškosios kultūros institucijų darbą. Su Vokietijos katalikiškų 
centrų parama dalyvauta Katalikų dienų renginiuose Karlsrūjėje, Berlyne, 
Paryžiuje ir Briuselyje"'*. Dedama pastangų užmegzti ryšius su tarptauti- 
nėmis Bažnyčios istorijos organizacijomis. 2010 m. LKMA atstovai dalyva- 
vo Helsinkyje vykusioje Commission Internationale d'Histoire Ecclėsiastigue 
Comparėe (CIHEC) metinėje konferencijoje. Buvo pristatyta Bažnyčios isto- 
rijos tyrimų būklė, pateikta informacija apie LKMA vaidmenį, organizuo- 
jant Bažnyčios istorijos studijas. Neabejotina, kad ryšiai su CIHEC padės 
„integruoti LKMA narių vykdomus krikščionybės istorijos tyrimus į pla- 
tesnį pasaulinį kontekstą“ !?. 


"š Giedrius Uždavinys, „Lietuvių katalikų mokslo akademija: grįžimo į Lietuvą aplin- 
kybės ir šių dienų iššūkiai“, in: Mokslo pažanga ir dvasingumas, (Lietuvių tauta ir pasaulis, t. 
10), Vilnius: Ciklonas, 2011, p. 74. 

"9 CIHEC metinė konferencija, http://Avww.lkma.lt/index.php?id=246:nid=136pg=1, 
žr. 2012 02 25. 

Reikšmingas darbas atliekamas LKMA skyriuose, kurie pirmaisiais At- 
gimimo metais veikė Vilniuje, Klaipėdoje, Kaune, Panevėžyje, Šiauliuose, 
Anykščiuose, Alytuje, Utenoje, Telšiuose'“, tačiau daugelis jų savo veiklos 
neišplėtojo. Šiuo metu reiškiasi tik Vilniaus, Klaipėdos ir Šiaulių skyriai. 


4.2. NAUJOS TAPATYBĖS PAIEŠKOS 


Pastaraisiais metais surengtos Akademijos narių diskusijos liudija LKMA 
vykstant pokyčius, naujos tapatybės formavimąsi ar jos išgryninimą. Kar- 
tu tai liudija naujos LKMA narių kartos, subrendusios jau nepriklausomo- 
je Lietuvoje, iškilimą. Ši karta kritiškai pažvelgė į krikščionybės vaidmenį 
Lietuvos praeityje bei dabartyje. Nepalanki ir dinamiškai kintanti aplinka 
verčia reikliau pažvelgti į LKMA darbus, racionaliau įvertinti jos galimybes. 
Kardinolo A. J. Bačkio, LKMA matančio kaip „protų laboratoriją“, nuomo- 
ne, retos visuomeniškai aktualios temos, stinga atvirų diskusijų. Kardinolo 
manymu, reikia brandinti idėjas, padedančias kurti naują visuomenę'*!, 
Tam bandoma pasinaudoti Vakarų analogiškų struktūrų (institucijų, 
organizacijų) patyrimu, nesitenkinant vien LKMA veikimo Lietuvoje iki 
karo ar išeivijoje pavyzdžiu. Vienas iš tokių — katalikų akademijos Vokie- 
tijoje. Jas kūrė žmonės, siekę dvasinį, visuomeninį ir politinį ponacistinės 
Vokietijos gyvenimą atnaujinti pagal Evangelijos reikalavimus. Akademijos 
suvokiamos kaip diecezijų „mąstymo dirbtuvės ir kultūros stotys“, krikš- 
čioniškosios tiesos gynėjos visuomeninėse diskusijose!??, kaip viešų debatų 
vietos, tarpreliginio, visuomeninio ir kultūrinio dialogo ir krikščioniškojo 
švietimo institucijos!“ t. y. laikytos vietomis, kur Bažnyčia susitinka su pa- 
sauliu, tiltu tarp tikėjimo ir pasaulio, jo kalba apie Dievą“*. Jos sudarė sąly- 
gas galutinai įveikti gynybišką katalikų visuomenės laikyseną, įgalino jos 
atsivėrimą pasauliui. Akademijos veikia kaip seismografai, reaguojantys į 
dar nepasireiškusius akivaizdžiai, bet sparčiai bręstančius giluminius, nere- 
tai grėsmingus, visuomeninius procesus!*. „Dialogas“ ir draugiškas tiesos, 


120 Atkūrimas, http://www.lkma.lt/istorija/atkurimas/, žr. 2012 02 25. 
2! Audrys Juozas Bačkis, „Apie katalikų akademinį veikimą ir jo misiją - iš asmeninės 
perspektyvos“, Lietuvių katalikų mokslo akademijos metraštis, t. 34, Vilnius, 2011, p. 52. 


"2 Selbstverstūndnis der katholischen Akademien, http://www.katholische-akade- 
mien.de/, žr. 2012 02 25. 


25 Geschichte der katholischen Akademien, http://www.katholische-akademien.de/, 
žr. 2012 02 25. 


"4 Hermann Boventer, op. cit., S. 195. 
15 Ibid., S. 189. 

suvokiant ją ne kaip kažką statiško, bet kaip tai, kas auga komunikacinia- 
me procese, ieškojimas geriausiai apibūdina akademijas'“*. Išskirtinę vietą 
užima Bavarijos akademija'?. Joje pabrėžtinai apeliuojama į Platono aka- 
demijos patirties - dialogo - atgaivinimo ir puoselėjimo svarbą. Ji įkurta 
vyskupų, tačiau garsėja kaip didžiausia nepriklausomybe besinaudojantis 
forumas!?š, rengiantis didelį visuomeninį atgarsį turinčius susitikimus su 
Vokietijos politikais, intelektualais, dvasininkais. 

Suintensyvėjusio tarptautinio bendradarbiavimo dėka patyrus kata- 
likų intelektualų veiklos ir laikysenos visuomenėj įvairovės mastą, neiš- 
vengiamai iškilo būtinybė koreguoti LKMA tikslus, uždavinius, veikimo 
formas. Gairės, kaip naujai formuoti LKMA tapatybę, išryškėjo 2010 m. lap- 
kritį vykusiame akademiniame seminare „Katalikų akademinis veikimas: 
iššūkiai ir uždaviniai“. LKMA valdybos pirmininko Subačiaus įsitikinimu, 
akademija „vienija mokslininkus, kurie nebijo prisipažinti esantys katali- 
kai ir manantys, kad tikėjimas svarbus jų akademinei veiklai, tyrimams, 
visuomeninėms nuostatoms“!?. Kartu jis akcentavo, kad ryškėja būtinybė 
pabrėžti trečiąjį LKMA pavadinimo sandą - „mokslo“, skirtingai nuo išei- 
vijos laikotarpio, kai buvo akcentuojamas pirmasis - „lietuvių“, ar kurį lai- 
ką po LKMA veiklos atkūrimo - sandas „akademija“, Katalikų akademiją 
laikant sovietinės Lietuvos mokslų akademijos pakaitalu". Toks reikalavi- 
mų LKMA nariams, kaip mokslo kūrėjams, sugriežtinimas neprieštarauja 
LKMA katalikiškumo, Vatikano II Susirinkimo šviesoje įžvelgiant jo atvi- 
rumą pasauliui, svarbos pabrėžimui. Katalikai mokslininkai susiburia dėl 
katalikų mokslo, kuris turi būti visų pirma kokybiškas, t. y. atitikti savo 
paskirtį. Todėl kritiškai įvertinus LKMA galimybes, apsispręta, kad LKMA 
turi koncentruotis į humanitarinius ir socialinius mokslus“. LKMA pir- 


126 Ibid., S. 194. 

7 1958 m. Bavarijos vyskupystės įsteigė Katalikų akademiją bažnytinės viešosios įs- 
taigos teisėmis (Florian Schuller, „Ir akis gali būti intelektuali“, Lietuvių katalikų mokslo 
akademijos metraštis, t. 34, Vilnius, 2011, p. 20). 

"?š Hermann Boventer, op. cit., S. 191. Vyskupai įsteigė tris patariamuosius organus: 
Mokslo tarybą, Švietimo komisiją ir Bendrąją tarybą, kuriose dirba mokslininkai, patyrę 
švietimo darbuotojai, politikai, teisininkai, vadybininkai (Florian Schuller, op. cit., p. 22), 
kas įgalina itin kompetentingą akademijos valdymą. 

29 Paulius Subačius, „Kad derėtų europietiškumas ir tautiškumas“, [pokalbis su Pau- 
liumi Subačiumi], kalbėjosi Gediminas Zemlickas, Mokslo Lietuva, 2006-12-07-20, p. 2. 

130 Paulius Subačius, „Lietuvių katalikų mokslo akademijos perspektyvos: telkiantis 
centras ar memorialas?“, Lietuvių katalikų mokslo akademijos metraštis, t. 34, Vilnius, 2011, p. 77. 


181 Ibid., p. 79. 

miausia matoma kaip institucija, organizuojanti Bažnyčios istorijos šalti- 
nių tyrimus ir kuruojanti Lietuvos krikščionėjimo studijas““?. Labai svarbiu 
LKMA darbo baru taip pat galėtų tapti žmogiškosios dimensijos, etikos 
problemų medicinoje analizavimas!*. Svarbu būtų plėtoti edukologiją, mo- 
ralinių ir socialinių rinkos, religijos ir gamtamokslio, mokslo ir technologi- 
nio progreso ribų tyrimus'?*, 

Be to, LKMA labai svarbu užimti visuomeniškai aktyvią poziciją ir nu- 
statant tyrimų temas, ir pareiškiant savo aiškią poziciją aktualiais kultūri- 
nio, visuomeninio ir net politinio gyvenimo klausimais. Platų visuomeninį 
ir net politinį atgarsį įgavo įsijungimo į europines struktūras sąlygotos spar- 
čios lietuvių tautinės savimonės kaitos problemos, tiesiogiai susijusios su 
krikščioniškosios mūsų praeities vertinimu. Simpoziumo dalyvių nuomo- 
ne, LKMA čia turi užimti aiškią poziciją. Katalikams nepriimtina, kad re- 
dukuojamas Lietuvos kultūros krikščioniškasis, sąsajų su Lenkija turintis 
pagrindas ir apsiribojama kaimo kultūros sluoksniu, neretai tapatinamu 
su pagoniškąja kultūra. LKMA valdybos pirmininko įsitikinimu, reikia ieš- 
koti tautiškumo ir europiškumo dermės““, tautiškumui suteikiant labiau 
pilietinę reikšmę““. Be to, ryškėja būtinybė užimti apibrėžtesnę pozici- 
ją visuomenės christianizacijos atžvilgiu, „lavinti visuomenės intelektinę 
krikščioniškąją klausą“ 7. 1988-1990 m. atrodė, kad visuomenės grįžimas 
į krikščionybę neatšaukiamas. Nesuvokta, kaip giliai visuomenė sekuliari- 
zuota ir ateizuota. Be to, vyko ir grįžimo į Europą sąlygota resekuliariza- 
cija?8. Griežtesnis LKMA apsisprendimas aktyviau veikti christianizacijos 
kryptimi būtų svarbus ir europiniu mastu. Manto Adomėno nuomone, pati 
Europa tolo nuo savo tapatybės: „Mes taikėmės į Europą, kuri pati jau ne- 
bebuvo ten, kur tikėjomės ją rasti“!*?. Svarstytinu LKMA veiklos pavyzdžiu 
galėtų būti ir senųjų Europos universitetų kolegijos — „bendro gyvenimo 


52 Mantas Adomėnas, „Pirminė akademijos dvasia“, Lietuvių katalikų mokslo akademi- 
jos metraštis, t. 34, Vilnius, 2011, p. 58. 


55 Paulius Subačius, op. cit., p. 81. 
"54 Mantas Adomėnas, op. cit, p. 59. 
155 Paulius Subačius, „Kad derėtų europietiškumas ir tautiškumas“, p. 2-3. 


56 Paulius Subačius, „Lietuvių katalikų mokslo akademijos perspektyvos: telkiantis 
centras ar memorialas?“, p. 84. 


57 Vygantas Malinauskas, „Akademija, kuri būtų patraukli jaunajai kartai“, Lietuvių 
katalikų mokslo akademijos metraštis, t. 34, Vilnius, 2011, p. 67. 


"5 Mantas Adomėnas, op. cit, p. 57. 
9 Ibid., p. 57. 

bendruomenės, kuriose susitinka ir įvairių sričių dėstytojai, ir studentai“? 
Pretenduoti į reprezentacinių Mokslų akademijų statusą yra nepagrįsta, — 
tam turima per maža potencialių mokslinių pajėgų. Naudingiau būtų ap- 
sispręsti už priklausomybę Bažnyčiai plačiąja prasme“. Šiuolaikinėje 
visuomenėje įsigalint reliatyvizmui bei, kita vertus, stiprėjant fundamen- 
talizmui, būtent Bažnyčia galėtų tapti proto prieglobsčiu, o Katalikų aka- 
demija turėtų grįžti „prie pirminės, platoniškosios Akademijos dvasios ir 
prasmės“142, 


Ramūnas Labanauskas 


40 Ibid., p. 60. 
4 Ibid., p. 56. 
42 Ibid., p. 61. 

